Četvrtak, 20. jul 2017.\n27. sednica Odbora za administrativno-budžetska i mandatno-imunitetska pitanja\nNa sednici od 20. jula, članovi Odbora za administrativno-budžetska i mandatno-imunitetska pitanja razmotrili su odluke Republičke izborne komisije o dodeli mandata narodnih poslanika radi popune upražnjenih poslaničkog mesta u Narodnoj skupštini.\nNa sednici održanoj 13. jula 2017. godine, članovi Odbora za administrativno-budžetska i mandatno-imunitetska pitanja razmatrali su ostavku koju je na funkciju narodnog poslanika podneo Branko Ružić. Odbor je utvrdio da je podnošenjem ostavke narodnog poslanika Branka Ružića nastupio slučaj iz člana 88. stav 1. tačka 2. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koji je izabran, te se predlaže da Narodna skupština konstatuje prestanak mandata imenovanom narodnom poslaniku.\nČetvrtak, 8. jun 2017.\n25. sednica Odbora za administrativno-budžetska i mandatno-imunitetska pitanja\nNa sednici održanoj 8. juna 2017. godine, članovi Odbora za administrativno-budžetska i mandatno-imunitetska pitanja razmatrali su zahtev narodne poslanice Maje Gojković za vršenje druge javne funkcije.\n24. sednica Odbora za administrativno-budžetska i mandatno-imunitetska pitanja\nNa sednici održanoj 29. maja, članovi Odbora razmatrali su predloge za imenovanje šefa Kabineta predsednika Narodne skupštine, v.d. pomoćnika generalnog sekretara - rukovodioca Sektora za zakonodavstvo u Narodnoj skupštini Republike Srbije, zahteve narodnih poslanika za obavljanje druge javne funkcije i drugog posla, kao i obaveštenja generalnog sekretara Narodne skupštine o izricanju mera održavanja reda narodnim poslanicima na Trećoj i Četvrtoj sednici Prvog redovnog zasedanja Narodne skupštine u 2017. godini.\n23. sednica Odbora za administrativno-budžetska i mandatno-imunitetska pitanja\nNa sednici održanoj 10. maja 2017. godine, članovi Odbora za administrativno-budžetska i mandatno-imunitetska pitanja razmatrali su Predlog Komisije za zaštitu konkurencije za utvrđivanje maksimalnog broja zaposlenih na neodređeno vreme u stručnoj Službi Komisije za zaštitu konkurencije u 2017. godini.\n22. sednica Odbora za administrativno-budžetska i mandatno-imunitetska pitanja\nNa sednici održanoj 4. maja 2017. godine, članovi Odbora za administrativno-budžetska i mandatno-imunitetska pitanja razmotrili su obaveštenje generalnog sekretara Narodne skupštine o proteku vremena na koje je postavljena vršilac dužnosti pomoćnika generalnog sekretara – rukovodilac Sektora za opšte poslove i doneli Rešenje o prestanku rada na položaju vršiocu dužnosti pomoćnika generalnog sekretara Narodne skupštine Mirjani Nedeljković.\n21. sednica Odbora za administrativno-budžetska i mandatno-imunitetska pitanja\nNa sednici od 21. aprila, članovi Odbora za administrativno-budžetska i mandatno imunitetska pitanja razmotrili su odluke Republičke izborne komisije o dodeli mandata narodnih poslanika radi popune upražnjenih poslaničkog mesta u Narodnoj skupštini.\n20. sednica Odbora za administrativno-budžetska i mandatno-imunitetska pitanja\nNa sednici od 19. aprila, članovi Odbora za administrativno-budžetska i mandatno-imunitetska pitanja, razmotrili su ostavke, koje su na funkciju narodnog poslanika podneli Bojan Pajtić, mr Marko Milenković i Marko Blagojević.\n19. sednica Odbora za administrativno-budžetska i mandatno-imunitetska pitanja\nNa sednici održanoj 3. marta 2017. godine, članovi Odbora za administrativno-budžetska i mandatno-imunitetska pitanja razmotrili su i većinom glasova dali pozitivno mišljenje narodnom poslaniku Novici Tončevu za vršenje druge javne funkcije.\nNa sednici od 1. marta, članovi Odbora za administrativno-budžetska i mandatno-imunitetska pitanja razmotrili su Obaveštenje Poslaničke grupe Partija ujedinjenih penzionera Srbije (PUPS) o razlogu prestanka mandata narodnom poslaniku Konstantinu Arsenoviću.


TRŽIŠNA inspekcija zabranila je preduzeću "011 Šop" iz Beograda promet i oglašavanje svih proizvoda sa natpisom "Nož, žica"\nNOVOSADSKA policija uhapsila je Z.N. (49) iz tog grada zbog postojanja osnova sumnje da je počinio više krivičnih dela teška krađa.\nLjUBAV ČUVAJU STRPLjENjEM I PODRŠKOM: Radmila i Milorad Jovanović iz Niša proslavili 59 leta bračnog života\nSAMO jedan pogled bio je dovoljan da srce zaigra, a samo jedan osmeh da je zaprosi. Danas nakon 59 godina zajedničkog života osmesi koje Milorad Jovanović (89) iz Niša upućuje svojoj Radmili (81) rešavaju sve nedaće u životu.\n15. 01. 2021. u 11:17\nZAKLELI SE JEDNO DRUGOM I SRBIJI: Teodora i Nikola iz Niša, rame uz rame, služe svom narodu i otadžbini\nDA je ljubav iz kadetskih dana na Vojnoj akademiji posebna, baš poput onih iz popularne TV serije, tvrde mladi poručnici Teodora i Nikola Đokić, bračni par iz Niša koji zajedno, rame uz rame, služe Srbiji i svom narodu.\nUHAPŠEN ČOVEK KOJEG JE SRPSKA POLICIJA DUGO TRAŽILA: Vozio pod dejstvom psihoaktivnih supstanci i bez dozvole, ali to nije sve\nPRIPADNICI Ministarstva unutrašnjih poslova, Uprave saobraćajne policije, na auto-putu Beograd-Šid, kod Surčina, prilikom kontrole saobraćaja zaustavili su vozača automobila „ford fijesta“ koji je vozio pod dejstvom psihoaktivnih supstanci.


Srbija prekršila Sporazum o stabilizaciji i pridruživanju - Ozonpress :: internet portal\nTag: sporazum, Srbija\nŠef Sektora za evropske integracije Delegacije EU u Beogradu Frejk Janmat izjavio je tokom brifinga o ekonomskom delu Izveštaja Evropske komisije o Srbiji da je Srbija usvajanjem zaštitinih mera prilikom uvoza mlečnih proizvoda i svinjskog mesa iz EU prekršila Sporazum o stabilizaciji i pridruživanju.\nU Izveštaju o Srbiji navodi se da je Srbija u 2015. uvela zaštitne mere za uvoz mleka, sira, putera i svinjetine, uz ocenu da obrazloženje vlasti nije bilo dovoljno utemeljeno.\n– Smatramo da to (zaštitne mere za mleko i svinjetinu) predstavlja kršenje SSP i da nije opravdano s obzirom na situaciju u ovim sektorima – naveo je Janmat.\n– Vlada Srbije nas je obavestila da će te mere biti na snazi do 31. decembra, kada će, kako očekujemo, prestati da važe, mada bi bilo bolje da se to dogodi ranije – rekao je Janmat.\nTo stvara teškoće prilikom eventualnog izvoza mlečnih proizvoda u EU. Srpske kompanije moraju da dokažu da u njihovim proizvodima nivo aflatoksina ne prelazi 0,05 miligrama, rekao je Janmat, uz poziv nadležnima u Srbiji da dozvoljeno prisustvo aflatoksina usklade sa EU.\nTo bi trebalo da bude praćeno temeljitijim sistemom inspekcije i kontrole, ocenio je šef Sektora za evropske integracije Delegacije EU u Srbiji Frejk Janmat.\nEU – najveći trgovinski pratner Srbije\nZa EU je vezano 69 odsto srpskog izvoza i 61 odsto srpskog uvoza. Skoro tri četvrtine direktnih stranih investicija u Srbiji dolaze iz EU, naveo je tokom brifinga za medije Janmat.\nUz konstataciju da Srbija izlazi iz treće recesije u proteklih pet godina, on je rekao da EU predviđa da će Srbija ove godine ostvariti ekonomski rast od 0,7 odsto.\n– Mala i srednja preduzeća su najviše pogođena teškoćama u finansiranju, pa smo predložili vladi da im pruži podršku – izjavio je Janmat.\nSrbija bi trebalo što pre da usvoji novi zakon o genetski modifikovanim proizvodima i uskladi ga sa evropskim standardima, ali može da zabrani uzgoj GM kultura, objasnio je novinarima nakon brufinga Frejk Janmat.\n– Što pre Srbija uskladi zakon o genetski modifikovanim proizvodima tim bolje, jer to zadržava Srbiju na putu ka članstvu u Svetsku trgovinsku organizaciju – naveo je Janmat.\nOn je istakao da je politika EU o genetski modifikovanim proizvodima “veoma restriktivna” i da postoje jasna pravila u pogledu označavanja u lancu ishrane.\n– Ostavljamo zemljama članicama da odluče da li da uzgajaju GM kulture i imamo veoma stroge procedure naučnog testiranja proizvoda koji sadrže GM i koji su prijavljeni za dozvolu za tržište EU – rekao je Janmat.\nOdgovarajući na pitanje novinara Janmat je rekao da će Srbija imati mogućnost da zabrani uzgoj GM kultura prilikom usklađivanja sa evropskim standardima ukoliko tako odluči.\nIzvor: Euinfo / FoNet


Nove poslovne mogućnosti u širem području zaštićenog pejzaža Bijambare - Akta.ba\nNove poslovne mogućnosti u širem području zaštićenog pejzaža Bijambare\nCilj radionice je bio predstaviti rezultate identifikacije i mapiranja ekosistemskih usluga šireg obuhvata zaštićenog pejzaža Bijambare.\n22.06.2018. 14:23 / Izvor: Akta.ba\nU četvrtak 21.6.2018. godine, u prostorijama informaciono – edukacionog centra zaštićenog pejzaža Bijambare, predstavnici lokalne zajednice su imali priliku saznati više o potencijalima održivog razvoja unutar i u blizini pomenutog zaštićenog područja. Radionica je organizovana u okviru projekta ECO KARST, kojeg sufinansira Evropska unija kroz program međudržavne saradnje Interreg Dunav, od strane Kantonalne javne ustanove za zaštićena područja Kantona Sarajevo i nevladine organizacija CENER21.\nCilj radionice je bio predstaviti rezultate identifikacije i mapiranja ekosistemskih usluga šireg obuhvata zaštićenog pejzaža Bijambare, kako bi skupa sa interesnim stranama ove rezultate stavili u funkciju održivog razvoja zaštićenog pejzaža Bijambare i uticajne zone mjesnih zajednica Srednje i Kamenica.\nDirektor KJU za zaštićena područja Kantona Sarajevo, Osman Delić je poželio dobrodošlicu svim učesnicima i zahvalio se na iskazanom interesu za doprinos održivom razvoju zaštićenog pejzaža Bijambare.\nNačelnik općine Ilijaš, Akif Fazlić je svima poželio uspješan rad i kratko se osvrnuo na primjere dobre prakse u zemljama članicama Evropske unije te izrazio želju da se inovativne poslovne ideje realizuju i u širem području zaštićenog pejzaža Bijambare.\nZijada Krvavac, pomoćnica Ministra za prostorno uređenje, građenje i zaštitu okoliša u Federaciji BiH je izrazila zadovoljstvo realizacijom projekta ECO KARST te postignutim rezultatima. Istakla je značaj prepoznavanja dobrih primjera poslovne prakse u EU koji se mogu i trebaju primijeniti u zaštićenim područjima u BiH.\nUčesnici radionice su saznali više o ključnim uslugama ekosistema u kraškim zaštićenim područjima, a nakon toga su bili u prilici da rangiraju najvažnije ekosistemske usluge za lokalni razvoj, te identifikuju pozitivne i negativne faktore za ekosistemske usluge koji utiču na lokalne poslove ovog područja.\nU drugom dijelu radionice, predstavnici organizacije Global Nature Fund iz Njemačke su upoznali učesnike sa terminom pro-biodiverzitetskog poslovanja i najbolje primjere takvog poslovanja u Evropi i regiji. Inspirisani najboljim primjerima inovativnih poslovnih ideja, učesnici su kroz timski rad identifikovali potencijalne poslovne ideje koje se mogu razvijati u širem području zaštićenog pejzaža Bijambare. Putem veoma aktivne diskusije, učesnici su izrazili mnogo ideja za razvoj sektora turizma, nedrvnih šumskih proizvoda, proizvoda od drveta te poljoprivrednih proizvoda.\nSaznanja do kojih se došlo tokom radionice će postati sastavni dio Projektnog akcionog plana, jednog od ključnih rezultata projekta ECO KARST. Projektni akcioni plan će nadalje biti predložen za integraciju u relevantne planske, strateške i razvojne dokumente, koji tretiraju prostor zaštićenog pejzaža Bijambare, sa širom okolinom, što će u konačnici pomoći da lokalni donosioci odluka prepoznaju ove izazove i mogućnosti te obezbijede finansijska sredstva za realizaciju predloženih akcija. Naredna radionica sa interesnim stranama je planirana za oktobar 2018. godine.


Postigao je Micov 18 poena, dok je poraz bio neizbežan za Aleksandra Rašića i Marka Marinovića. Njihova Steaua doživela je debakl u Kazanju od Uniksa (68:94), Rašić je u tom meču došao do 12 poena, Marinović 10, a Novica Veličković nije bio među košgeterima u pobedi Trabzona protiv Arisa (74:71).\nOd ekipa iz ABA lige, Budućnost je savladala Banvit u Podgorici sa 83:70 uz 20 poena Tadije Dragićevića, Olimpija je bila bolja od Trenta sa 98:97, dok je Alba Saše Obradovića pala na gostovanju Ludvigsburgu. Nije berlinskom timu pomogla partija Dragana Milosavljevića sa 14 poena i pet skokova, a bez pobede je ostao i Nemanja Aleksandrov, sa 11 poena protiv Bona.\n"VEOMA SAM SREĆAN" Evo šta je Rade Zagorac rekao na predstavljanju u Betisu\nSrpski košarkaš Rade Zagorac je ove srede zvanično postao član Betisa i poručio da je došao u Španiju kako bi napredovao u jakom takmičenju i pomogao ekipi da beleži bolje rezultate.


Recept NALED-a za manje otpada od hrane - Poslovni portal o upravljanju otpadom i reciklaži\nZa Nedeljnik piše Slobodan Krstović, direktor za održivi razvoj NALED-a\nPrema podacima Agencije Ujedinjenih nacija za hranu i poljoprivredu, trećina hrane koja se proizvede u celom svetu, nikada se ne pojede. Većina evropskih zemalja je odavno počela sa primenom različitih regulativa i podsticaja, kako bi odgovorila na ovaj globalni problem. U tom pogledu, naša zemlja poprilično zaostaje, budući da se godišnje baci oko 250.000 tona jestive hrane, odnosno 30 do 40 kilograma po glavi stanovnika. Prema procenama, ovaj broj može biti i znatno veći, jer ne postoji nikakav sistem organizovanog sakupljanja i razdvajanja hrane od ostalog komunalnog otpada.\nKako bi skrenuli pažnju na ovaj problem, NALED je u saradnji sa Nemačkom razvojnom saradnjom GIZ i kompanijom Esotron pokrenuo izazov za sve velike kuhinje i do 1. aprila je sakupljeno gotovo 1.300 tona otpada od hrane, koje su iskorišćene za proizvodnju biomase, našeg najznačajnijeg obnovljivog izvora energije. Zato je jedna od glavnih poruka projekta „Upravljanje otpadom od hrane“ koji sprovodimo zajedno sa GIZ-om i Esotron-om, da otpad od hrane nije samo ekološki, već i ekonomski problem, jer se bacanjem hrane baca i resurs koji se može iskoristiti za proizvodnju energije, hrane za životinje ili komposta.


Spahić: Policija i inspekcija da reaguju na gužvu ispred novootvorenog “Lidla” u Novom Pazaru – SNEWS\nBy SNews 5. Novembra 2020. 832 No comment\nNa otvaranju prodavnica njemačkog lanca mješovite robe “Lidl” u Novom Pazaru danas je prije i tokom samog otvaranja bio primjetan veliki broj građana koji nisu poštovali socijalnu distancu.\nDirektor Zavoda za javno zdravlje (ZZJZ) u Novom Pazaru Šefadil Spahić prijavio je policiji i inspekcijskim službama u ovom gradu da reaguju povodom gužve građana koja je od ranog jutra ispred novootvorene prodavnice kompanije Lidl.\nOn je novopazarskom radiju Sto plus rekao da su rezultati PCR testova koje su danas dobili pokazali prisustvo korona virusa kod 10 pacijenata, što ukazuje na pogoršanje epidemiološke situacije.\nOn je apelovao na građane da se pridržavaju preporučene distance, da izbegavaju okupljanja i nose masku u zatvorenom prostoru.\nTagovi: Lidl Novi Pazar Otvaranje prodavnice socijalna distanca


Obuka djece o ponašanju u saobraćaju | Palelive.com\nPočetna Regija Zvornik Obuka djece o ponašanju u saobraćaju\nZVORNIK – U organizaciji zvorničkog Auto-moto društva „Semafor“, u Osnovnoj školi „Sveti Sava“ u Zvorniku od danas do petka, 3. juna, izvodiće se edukacija djece o ponašanju u saobraćaju.\nSekretar ovog društva Vladanka Ješić rekla je novinarima da je ovo tradicionalna aktivnost kojom se želi doprinijeti boljoj bezbjednosti djece kao učesnika u saobraćaju.\nOna kaže da će edukacijom biti obuhvaćena djeca uzrasta od pet do devet godina.\n„Djeca uče pravila ponašanja i kao pješaci i kao biciklisti, a pri tome se koristimo simulacijom prave raskrsnice, sa semaforima i zebrama“, rekla je Ješićeva.\nOna je dodala da je cilj ove aktivnosti da se što više djece uključi u saobraćajne sekcije u svojim školama, te da nauče više o saobraćaju i bezbjednosti svih učesnika u njemu.\nO ponašanju u saobraćaju danas će učiti i mališani iz zvorničkog Dječijeg vrtića „Naša radost“.\nPrethodni članakUsvojen izvještaj o izvršenju budžeta za prva tri mjeseca\nNaredni članakU prvi razred upisano 88 učenika


Predlog zakona o nestalim bebama upućen skupštini 8. marta - MediaSfera\nPredlog zakona o „nestalim bebama“ Vlada Srbije je 8. marta uputila na usvajanje Skupštini Srbije, nakon konsultacija za roditeljima nestalih beba tokom januara ove godine i revidiranja Nacrta, konstatovao je Savet Evrope na poslednjem sastanku održanom u Strazburu od 13. do 15. marta, pišu Večernje novosti.\nNa poslednjem sastanku, telo za nadzor Saveta Evrope je takođe primetilo da je, Osnovni sud u Kikindi 6. februara doneo prvostepenu presudu uzimajući u obzir sudsku praksu Evropskog suda za ljudska prava i jednom ocu nestale bebe dosudio naknadu od 10.000 evra, do usvajanja zakona, navodi se u saopštenju iz Saveta Evrope.\nMeđutim, telo za nadzor Saveta Evrope je ponovo pozvalo vlasti u Srbiji da preduzmu sve neophodne mere za usvajanje Zakona o nestalim bebama u cilju uvođenja mehanizma za pružanje pojedinacnih obeštećenja svim roditeljima „nestalih“ beba i da mu pristupe kao pitanju od najvišeg prioriteta.\nKako je saopšteno, telo, koje čine zamenici ministara Saveta Evrope, najavilo je da će ispunjenje presude nastaviti da razmatra na svom sledećem sastanku u junu mesecu.\nTagovinacrt nestale bebe Zakon


Tanjug 20. septembra 2021. 12:17\nBEOGRAD – Ministarka rudarstva i energetike Zorana Mihajlović razgovarala je danas sa delegacijom „Pauer Čajne“, koju je predvodio Đi Sjaojung, o saradnji u oblasti energetike, investicijama u oblasti zelene energije i izgradnji novih kapaciteta koji koriste obnovljive izvore.\nKako je saopšteno iz Ministarstva, Mihajlović je predstavnike kineske kompanije upoznala sa promenama u Ministarstvu, pre svega o novom investicionom planu i zakonskom okviru.\n„Nadam se da ćete, pored učešća u izgradnji infrastrukture i saobraćaja, gde smo tokom prethodnih godina dok sam bila na čelu Ministarstva građevinarstva imali odličnu saradnju, učestvovati i u drugim projektima koje smo predvideli novim planom Ministarstva rudarstva i energetike“, poručila je Mihajlović kineskim partnerima.\nIstakla je da je cilj ove vlade da se unapredi energetska stabilnost u narednim decenijama i dodala da će vizija o zelenoj Srbiji obezbediti privredni rast, nova radna mesta i dovoljno energije koja dolazi iz obnovljivih izvora.\n„Veći deo projekata vrednih 17 milijardi evra u novom investicionom ciklusu je upravo u vezi sa obnovljivim izvorima energije. Knjiga projekata je prikaz potencijala Srbije u oblasti elektroenergetike, OIE, toplotne energije, energetske efikasnosti, geologije i rudarstva, kao i inovativnih projekata u oblasti vodoničnih tehnologija“, rekla je Mihajlović.\nIstakla je da Srbija želi saradnju sa najboljim svetskim kompanijama u svim ovim oblastima i kazala da je Pauer Čajan dobrodošla i u ovom sektoru.\nĐi Sjaojung je istakao da su se upoznali sa novim zakonima i da znaju da je Srbija posvećena održivom razvoju i zelenoj energiji.\n„Želimo da upravo ovde imamo prvu veliku investiciju u oblasti OIE u Evropi, posebno kada je reč o novim hidroelektranama, solarnim elektranama i vetroelektranama, jer smatramo da su tu velike mogućnosti, s obzirom na odlične odnose dve države, potencijale Srbije i dobar investicioni ambijent“, rekao je Đi Sjaojung.\nMihajloviceva i Tjurdenjev o projektima u oblasti energetike


Nacionalni park „Drina“: Stanovnici pokreću peticiju - UPSMedia Nacionalni park „Drina“: Stanovnici pokreću peticiju – UPSMedia\nNacionalni park „Drina“: Stanovnici pokreću peticiju\nmart 18, 2017 oktobar 23, 2017 admin\nKako nezvanično saznajemo, stanovnici nekoliko mjesnih zajednica iz opštine Srebrenica, nezadovoljni Nacrtom zakona o Nacionalnom parku „Drina“, pokrenuće peticiju da se iz granica nacionalnog parka izuzme privatna svojina.\nRiječ je o MZ Luka, Osatica i Radoševići, a u nezvaničnom razgovoru sa novinarima UPSMedia stanovnici kažu da su svoje nezadovoljstvo pokazali i na Javnoj raspravi o Nacrtu zakona o Nacionalnom parku „Drina“, ali pošto su sigurni da od toga nema ništa, riješili su da stvar uzmu u svoje ruke i pokrenu peticiju. Peticija još nije zvanično uručena nadležnima, ali će to biti urađeno u narednom periodu.\nPodsjetimo, Javna rasprava o Nacionalnom parku „Drina“ održana je 13. marta, a njoj su, pored brojnih građana koji žive na teritoriji koja će biti obuhvaćena parkom, prisustvovali i Željka Stojičić iz Ministarstva za prostorno uređenje, građevinarstvo i ekologiju, kao i Dragan Kovačević iz Republičkog zavoda za zaštitu kulturno-istorijskog i prirodnog nasljeđa RS, kada su prisutne i upoznali sa nacrtom zakona o pomenutom parku.\nNi rasprava nije prošla bez teških riječi i optužbi, pa je većina građana sa rasprave otišla vidno uznemirena.\n← Proljeće stiže: Akcija „Posadi ružu“ u Srebrenici\nZbog radova na serveru RRS, danas slušajte Omladinski studio za Srebrenicu i Bratunac →\nmaj 7, 2021, 6:38 pm


ZLATNI VATERPOLISTI STIŽU U ZRENJANIN 14. MARTA | ZR KLIK\nSport- Vaterpolo reprezentacija Srbije igraće 14. marta u najjačem sastavu na zrenjaninskom Gradskom bazenu protiv reprezentacije Nemačke, u okviru Svetske lige uz direktan prenos na nacionalnoj televiziji. Prodaja karata počinje u sredu, 8. marta, na Gradskom bazenu, u periodu od 11 do 18 časova i na biletarnici Kulturnog centra Zrenjanina od 10 do 12, i od 18 do 20 časova. Cena ulaznice je 400 dinara, a broj karata je ograničen, najavljeno je na današnjoj konferenciji za novinare u Multimedijalnoj kući Gradske kuće kojoj su prisustvovali predsednik Vaterpolo saveza Srbije (VSS) Milorad Krivokapić, izvršni direktor VSS, Zoran Avramović i gradonačelnik Zrenjanina Čedomir Janjić.\n– Ovo je veoma važna utakmica, jer se borimo za prvo mesto u grupi. Zrenjaninci će uživo moći da vide najbolje što Srbija ima, a to su naši zlatni momci. Pored Novaka Đokovića i košarkaša, oni su ti koji pronose slavu Srbije širom sveta – istakao je Milorad Krivokapić.\nIzvršni direktor VSS Zoran Avramović dodao je da je ova utakmica izuzetno značajna, jer srpski vaterpolisti po treći put brane osvojeni trofej.\n– Igramo u najjačem sastavu. Nemačku smo već pobedili na gostujućem terenu rezultatom 15:9, ali se ozbiljno pripremamo i za ovu utakmicu. Ne krijemo da želimo da odbranimo sve titule osvojene u prethodne tri godine. Vaterpolo reprezentacija je prošle godine već bila u Zrenjaninu i igrala utakmicu sa Australijom, ta utakmica je bila generalna proba za predstojeći susret sa Nemcima – rekao je je Zoran Avramović.\nAvramović je istakao da su čelnici VSS posetili Gradski bazen u Zrenjaninu i uverili se na licu mesta da je ovaj objekat u dobrom stanju i da se redovno održava.\n–Ovo je veliki sportski događaj, imamo tu čast da ugostimo olimpijske, svetske i evropske prvake i siguran sam da će tribine biti pune. Pozivam sve Zrenjanince da dođu jer se srpski delfini ne viđaju uživo svaki dan – rekao je gradonačelnik Zrenjanina, Čedomir Janjić.


O platama tek posle razgovora sa MMF-om – Nadlanu.com\nO platama tek posle razgovora sa MMF-om\nBEOGRAD, 31. avgusta 2010. (Beta) – Ministar prosvete Srbije Žarko Obradović izjavio je u utorak u Beogradu da povećanje plata zaposlenih u obrazovanju zavisi od ishoda pregovora Vlade Srbije sa Međunarodnim monetarnim fondom.\n“Za vreme pregovora sa MMF-om nisam u mogućnosti da dajem obećanja o zaradama”, rekao je Obradović na sednici Republičkog odbora Sindikata radnika u prosveti Srbije i pozvao predstavnike sindikata da u četvrtak dođu na sastanak sa premijerom Srbije Mirkom Cvetkovićem.\nPred početak školske godine, Obradović je rekao da “ne vidi razloge za štrajk”. On je dodao da će na razgovorima kod premijera biti i ministarka finansija Diana Dragutinović.\nUnija sindikata prosvetnih radnika Srbije najavila je za 1. septembar protest u Beogradu i štrajk upozorenja, navodeći da njihov osnovni zahtev nije povećanje plata, već donošenje strategije za obrazovni sistem u Srbiji i veća ulaganja u prosvetu.


Procene MMF-a i nenaplativost kredita\nPrema internom izveštaju Međunarodnog monetarnog fonda (MMF), čije delove je objavio britanski Financial Times, Srbija, Letonija i Estonija su najugroženije zemlje u srednjoj i istočnoj Evropi kad je reč o zaduženjima u stranim valutama.\nZapadnoevropske banke mogle bi, kako procenjuje MMF, da izgube 160 milijardi dolara u ovom delu sveta zbog nenaplativih dugova. Pozivajući se na dokument ove finansijske organizacije, sačinjen pre nešto više od mesec dana, londonski list procenjuje da bi do 20 odsto svih kredita moglo postati neneplativo zbog prezaduženosti ove grupe zemalja, među kojima je i Srbija. MMF je predložio ugroženim zemljama-članicama Evropske unije da pređu na evro, a Evropskoj uniji i centralnoj banci da popuste u striktnosti kriterijuma kad je u pitanju prelazak na evro.\nEkonomski stručnjak Miroslav Prokopijević smatra da je prelazak na evro ne samo nemoguć projekat nego i čista ekonomska besmislica:\nOni kažu da će zemlje istočne Evope rešiti svoj problem obezvređivanjem svojih valuta i zaduživanjem, ako pređu na evro.To uopše nije tačno.\n“Šta više, ako je to izveštaj MMF-a, oni traže da Evropska unija oslabi kriterijume ulazak ovih zemalja u evro zonu. To je potpuna besmislica, ekonomski gledano, jer evro zona i ovakva kakva je ima velike probleme, najviše sa budžetskim deficitom i javnim dugom, i to posebno u onim velikim zemljama poput Nemačke, Francuske, Grčke itd. Dakle, po meni to je vrlo loša ideja. Što se tiče drugih stvari iz tog izveštaja, oni kažu da će zemlje istočne Evrope rešiti svoj problem obezvređivanjem svojih valuta i zaduživanjem, ako pređu na evro. To uopšte nije tačno, jer ako vaše firme imaju problem da izvezu i prodaju nešto na tržištu, i da to naplate i normalno isplate penzije i plate, onda je potpuno svejedno da li imate zlot i krunu ili ste prešli na evro.”\nAleksandar Stevanović iz Centra za slobodno trižište ne smatra da bi situacija po zapadne banke bila tako dramatična čak ako bi se i ispunilo predviđanje MMF-a da će izgubiti 160 milijardi dolara u srednjoj i istočnoj Evropi:\n“Zbog tih 160 milijardi za celu istočnu Evropu u odnosu na aktive tih banaka i kapital kojim raspolažu, nijedna od tih banaka neće propasti. Te banke su manje-više tako lepo zarađivale i stvorile rezerve proteklih godina da će moći to da izdrže. To je krajnje pesimistička procena i ne verujem da će se to ostvariti. A, u Srbiji čak i da se desi da jedan dobar deo kredita bude nenaplativ, postoji institucija reprogramiranja, da se to malo uspori, ali i institucije grejs perioda, hipoteke i obezbeđenja, pa tako ove banke ne bi imale gubitak od 20 odsto neto, pošto je većina tih kredita na neki način bila obezbeđena. Sa rezervama koje imaju i visokom stopom kapitalizacije, mislim da banke u Srbiji neće doći u poziciju da moraju da se zatvaraju i idu u stečaj.”\nOstaje pitanje, kada se to prebrodi, koliko će dugo trajati kriza i kako će Srbija stvoriti jednu eksportno orijentisanu industriju koja bi mogla da otplaćuje taj dug i drži ga u nekoj normali.\nSavetnik za strana ulaganja Milan Kovačević ukazuje na to da je izveštaj MMF-a rađen pre nedavno sklopljenog stand by aranžmana sa Srbijom. Kredit od 3 milijarde evra upravo je imao za cilj da osujeti te najlošije scenarije. Kovačević, međutim, upozorava da se Srbija nalazi u nimalo sjajnoj situaciji:\n“Sada imamo ukupan dug od 22 milijarde evra, taj dug će biti povećan za tri milijarde i iznosiće 25 milijardi evra. Tih tri milijarde evra će povećati naše devizne rezerve, koje su sada oko osam milijardi i koje će porasti na oko 11 milijardi. Sve što je do sada urađeno sa MMF-om služi da se prebrodi ta opasnost, ali ostaje pitanje, kada se to prebrodi, koliko će dugo trajati kriza i kako će Srbija stvoriti jednu eksportno orijentisanu industriju koja bi mogla da otplaćuje taj dug i drži ga u nekoj normali.”\nMiroslav Prokopijević ocenjuje realnim procene MMF-a o visini duga bankama u Srbiji koji preduzeća i građani ne bi mogli vraćati, ali do toga bi došlo usled drastičnijeg pada dinara, koji ne očekuje do septembra:\n“Posle septembra sve je moguće, čak mislim da su oni od MMF-a tražili tri puta manje sredstava nego što će im trebati ove i naredne godine.”\nAleksandar Stevanović kaže da se sa 3 milijarde evra zajma od MMF-a kurs dinara može održati koliko-toliko stabilnim, moglo bi se čak desiti da dinar i nešto ojača tokom leta:\nOvaj vladin paket definitivno služi isključivo za to da prezimimo i da se dodvorimo MMF-u kako bismo dobili ovaj aranžman.\n“Ali, na dugi rok, bez stvaranja dobrog okruženja i rešavanja suštinskih problema u Srbiji, bojim se da ćemo biti u začaranom krugu niske stope rasta, niske inflacije i stalne opasnosti od bankrotstva države.”\nKoliko dugo može držati vodu paket vlade za smanjenje nedozvoljenog budžetskog minusa? Milan Kovačević:\n“Ovaj vladin paket definitivno služi isključivo za to da prezimimo i da se dodvorimo MMF-u kako bismo dobili ovaj aranžman. Postavlja se pitanje kako u ovoj velikoj recesiji podstaći privredu i kako postići da gubici budu što manji. S druge strane, što je izuzetno bitno, mi iz te krize ne možemo izaći ako i naše sopstvene probleme ne budemo rešavali. Drugim rečima, morali bismo da ubrzamo reforme koje su, na žalost, odavno u velikom zastoju.”


Poljoprivrednici će zbog poskupljenja morati smanjivati stočni fond - SodaLIVE.ba / Već drugu deceniju zajedno!\n“Poređenja radi, za đubrivo koje je koštalo 80 KM, sada je potrebno izdvojiti 200 KM po metru, dok vrećica kukuruza, koja je koštala 58 KM, sada košta otprilike i do 160 KM. Na sve to cijena mlijeka je ostala ista od 0,45 do 0,50 feninga”, kazao je Hrnjić za Fenu.\n“Očekujem da će dosta njih privremeno ili trajno zaustaviti proizvodnju. Sada je pravo vrijeme za okrupnjavanje poljoprivredne proizvodnje i subvencioniranje tehnoloških ulaganja. Kriza pokazuje da je u današnjem svijetu nemoguće imati nezavisnu privredu, pa čak i kada je riječ o poljoprivredi, odnosno proizvodnji hrane”, istakao je Čavalić za Fenu.\n“Stanje je teško, mnogo farmera je ugasilo svoja gazdinstva, ali ja sam optimist da ću opstati, možda ne u onom postotku koji bih htio, ali u smanjenom broju grla siguran sam da ću opstati”, kazao je Hrnjić.


Zaječarsko naselje Izvorski put dobilo savremeni dečiji park | Apel\nPRIČE POMOĆ Zaječarsko naselje Izvorski put dobilo savremeni dečiji park\nZaječarsko naselje Izvorski put dobilo savremeni dečiji park October 2, 2020\nRadovi na izgradnji savremenog dečijeg parka u zaječarskom naselju Izvorski put juče su završeni. Prostor od oko 300 kvadratnih metara, na uglu ulica Miloša Obilića i Bore Stankovića, koji je do pre pola godine bio u jako lošem stanju i predstavljao ruglo tog naselja, sada je dobio potpuno drugačiji izgled. Postavljene su igračke za decu uzrasta od dve godine do 12 godina, kao i nove klupe i korpe za smeće, pa će stanovnici ovog naselja, posebno najmlađi, sada konačno imati mesto za uživanje i razonodu. Cela inicijativa potekla je od stanovnika ovog naselja, koji ne kriju zadovoljstvo što je taj deo grada konačno dobio prvi prostor za najmlađe.\n“Nakon mnogo godina, naselje Izvorski put je konačno dobilo prvi dečiji park, što je za svaku pohvalu. Inicijativa je potekla od nas, stanovnika ovog naselja, a kao što se vidi iz priloženog, neko je imao sluha za to. Sada deca iz ovog kraja konačno mogu da se igraju i uživaju u ovom parku”, rekao je Dušan Lilić, stanovnik naselja Izvorski put.\nNadležni iz Javnog komunalnog preduzeća “Timok održavanje” napominju da je prilikom gradnje dečijeg parka na “Izvorskom putu” posebna pažnja bila usmerena na bezbednost mališana, koji će najviše da koriste ovaj prostor.\n“Ovo je prvi sertifikovani dečiji park i napravljen je po svim uputsvima Zakona o bezbednosti. Na samom ulazu u igralište postavljena je tabla na kojoj je naznačeno od koliko godina deca mogu da koriste ove igračke. Ono što treba napomenuti je da će “Timok održavanje” u narednom periodu biti veoma aktivno u ovom delu grada, kao što je to bio slučaj i sa izgradnjom ovog igrališta, pa su tako u planu radovi na osvetljenju novog terena za košarku, fudbal i rukomet u ovom naselju, kao i ugradnja rasvete pored novog trotoara”, rekao je Vice Lalić, pomoćnik direktora JKP “Timok održavanje”.\nPrema rečima pomoćnika gradonačelnika Milana Stankovića, ovo je samo početak radova u ovom zaječarskom naselju, gde je planirano da uskoro počne gradnja otvorenog terena za košarku, fudbal i rukomet.\n“Nedaleko od nas, u ulici Izvorski put se gradi novi sportski teren, a od raskrnice na Izvorskom putu, pa sve do ulice Save Kovačevića biće urađen novi trotoar sa novom rasvetom. Čitava inicijativa je potekla od ljudi koji ovde žive, a grad Zaječar je, na čelu sa gradonačelnikom, imao sluha i sve ono što smo se dogovorili, jedan deo smo uradili sa ovim igralištem, a u bliskoj budućnosti će i ono što je obećano i dogovoreno sa njima, biti urađeno. Gradonačelnik je na sastanku sa izvođačima koji će uraditi trotoare i rasvetu, ali i izvesti radove na novom igralištu u ovom delu Zaječara”, istakao je Stanković i dodao:\n“Ovim smo pokazali da imamo sluha za sve građane, pa s tim u vezi, osim radova u ovom naselju, planirano je da u Kotlujevcu napravimo veće dečije igralište i letnju teretanu”.\nVrednost radova dečijeg igrališta u naselju Izvorski put je 2 miliona dinara.\nPreuzeto sa: https://www.timocka.rs/vesti/zajecarsko-naselje-izvorski-put-dobilo-savremeni-deciji-park/\nPrethodnoFondacija Ana i Vlade Divac i grad Užice obezbedili bespovratna sredstva za 26 porodičnih gazdinstava\nSledećeKUD “Mladost” i Paljani prikupili 4 200 KM za Vanju i Dajanu


serhio aguero srcani problemi disanje prebacen u bolnicu barselona\nFoto: Twitter / RAS kombo\nNi posle odlaska Ronalda Kumana Barselona nije uspela da pobedi, ali je meč protiv Alavesa ipak ostao u drugom planu - zbog Serhija Aguera.\nU 41. minutu je argentinski napadač tražio izmenu zbog osećaja bola i nelagodnosti u grudima, a na teren je umesto njega ušao Felipe Kutinjo.\nAguero nije mogao da pravilno diše i požalio se stručnom štabu, a ambulantnim kolima je odmah nakon izlaska sa terena prebačen u bolnicu na detaljne analize.\n- Serhio Aguero se požalio na neugodnost u grudima i prebačen je u bolnicu na analize srca, napisali su iz Barselone.\nJoš uvek nema novih informacija o stanju argentinskog fudbalera koji je ovog leta stigao u Barselonu.\nOvakvih stvari je, nažalost, sve više u fudbalu u poslednje vreme. Naravno, prvo što padne na pamet je situacija koju je na Evropskom prvenstvu imao Kristijan Eriksen, srčani zastoj, dok je na terenu pozlilo i jednom fudbaleru Flore Talin u Humskoj protiv Partizana u duelu Lige konferencija.\nUtakmica Barselone i Alavesa završena je rezultatom 1:1, strelac za domaćio bio je Memfis Depaj u 49. minutu, a samo tri minuta kasnije je konačan ishod postavio Luis Rioha.


U Srbiji od korona virusa obolelo 208 korisnika ustanova socijalne zaštite\nAkcija evakuacije štićenika, Niš, 13. april\nU Srbiji je do 14. aprila od korona virusa obolelo 208 korisnika i 30 zaposlenih u ustanovama socijalne zaštite i domovima za smeštaj odraslih i starih, saopštili su epidemiolozi na konferenciji za medije.\nPratite naš BLOG uživo o pandemiji\nKako se navodi, korona virus potvrđen je u ustanovama u Gerontološkom centru i Domu za smeštaj odraslih i starih „Eskulap centar“ u Nišu, Domu za smeštaj starih lica u Smederevu, domovima u Blacu i Kulini, kao i u sedam ustanova socijalne zaštite u Beogradu i okolini.\nUhapšen direktor Gerontološkog centra Niš, koronom zaraženo 140 korisnika\nU saopštenju Ministarstva za rad, zapošljavanje i boračka i socijalna pitanja navodi se da je izolacija uspostavljena u Gerontološkom centru Beograd, radnoj jedinici ''Dom Bežanijska kosa'', Domu ''Sunčev breg'' u Rakovici, Domu za smeštaj starih lica u Smederevu, Domu ''Čegarska dolina'' u Nišu, Domu ''Betanija'' u Subotici, i u Domu ''Nana'' u Beogradu.\nUspostavljen je 14 - dnevni smenski rad u Domu ''Sunčana padina'' u Beogradu, odnosno 15- dnevni smenski rad u Domu ''Arija'' u Zemunu, saopštilo je Ministarstvo.\nU Domu ''Oaza mira'' u Smederevu je organizovana izolacija u trajanju od 10 dana, sa planom da se izolacija produži na period od 14 dana. U Gerontološkom centru u Knjaževcu izolacija će biti uspostavljena od 15.aprila, navodi se u saopštenju Ministarstva.\nDodaje se i da će u Domu za smeštaj lica ometenih u razvoju Blace - Trbunje izolacija biti uspostavljena nakon testiranja i dobijanja rezultata testa svih korisnika i zaposlenih.\nPotvrđeno je da je u Domu za smeštaj starih lica u Smederevu testirano 38 zaposlenih i 41 korisnik.\n„Kod četvoro korisnika je otklonjena sumnja na prisustvo virusa COVID – 19 i oni su iz bolnice vraćeni u Dom, u prostor izolovan od drugih korisnika, dok je 9 korisnika hospitalizovano“, navodi se u saopštenju.\nU izolaciji se nalazi ukupno 341 korisnik ustanova socijalne zaštite zbog prisustva simptoma infekcije, dolaska sa bolničkog lečenja ili kontakta sa osobama koji imaju simptome infekcije, a za 180 korisnika se očekuju rezultati testa na prisustvo COVID 19.\nU izolaciji se nalazi i 143 zaposlenih zbog putovanja u inostranstvo, kontakta sa osobama kod kojih je potvrđeno prisustvo virusa ili kontakta sa osobama koje su došle iz inostranstva, dok 82 zaposlena očekuju rezultate testa.\nPrijavljeno je i da se četiri hraniteljske porodice i dva hranitelja nalaze u kućnoj izolaciji.\nMinistar za rad, zapošljavanje, boračka i socijalna pitanja Zoran Đorđević saopštio je da je od 256 korisnika i 98 zaposlenih u Gerontološkom centru Niš, do 14. aprila u ponoć, u Klinički centar u Nišu smešten 151 korisnik i pet radnika tog centra, objavljeno je na sajtu Vlade Srbije.\nĐorđević je rekao da su svi korisnici i zaposleni pregledani i da se osećaju dobro.\nOn je, govoreći o tome ko je odgovoran za to što je došlo do ulaska virusa u tri državna i tri privatna doma za stara lica, naglasio da je „država šest nedelja uspevala da zadrži koronu izvan kapija ovog centra u Nišu, a da je zbog greške direktora te ustanove naneta nemerljiva šteta celom sistemu“.\nPrema njegovim rečima, direktor Gerontološkog centra u Nišu učinio je „nešto što je potpuno u suprotnosti sa svim aktivnostima koje je država preduzela u borbi protiv korona virusa i na taj način proizveo nesagledive posledice po zdravlje ljudi“.\nUkupan broj ustanova socijalne zaštite čiji su osnivači Republika Srbija i Autonomna pokrajina Vojvodina je 74, sa kapacitetom od 14.512 korisnika. Od toga je 57 ustanova za odrasle i starije i 17 domova za decu i mlade.\nUkupan broj privatnih domova za smeštaj odraslih i starijih na teritoriji Srbije je 229, sa kapacitetom od 8.617 korisnika.


CG garantuje za kredit EBRD\nPotpisivanje ugovora predstavnika Vlade CG i Evropske banke za obnovu i razvoj o garancijama za kredit (gov.me)\nPredstavnici Vlade Crne Gore i Evropske banke za obnovu i razvoj potpisali su Ugovor o garanciji u iznosu od 20 miliona EUR, za kredit koji je ta finansijska institucija odobrila Crnogorskom elektroprenosnom sistemu.\nOd tog novca izgradiće se visokonaponski kabal, kao bitan preduslov za izgradnju podmorskog kabla između Crne Gore i Italije.\nUgovor su potpisali ministar finansija Radoje Žugić i viši savjetnik za energetiku u EBRD, Ijan Braun. Žugić je nakon potpisivanja kazao da se država pojavljuje u ulozi garanta za kredit između EBRD i CGES-a, u cilju realizacije važnog razvojnog projekta.\n“To pokazuje određenje ekonomske politike Vlade da garancije izdaje samo za razvojne projekte i one koji nose minimalni rizik potencijalnog pada na teret budžeta”, rekao je Žugić.\nTo je, kako je dodao, važan segment koji se odnosi na izgradnju visokonaponskog kabla na relaciji Tivat-Pljevlja kojim će se osnažiti napajanje crnogorskog primorja i stabilizovati mreža.\n“To je preduslov za izgradnju podmorskog kabla između Crne Gore i Italije, važnog razvojnog projekta. Ovim potpisom na datu garanciju iskazujemo i snažno partnerstvo sa EBRD”, ocijenio je Žugić.\nDirektor kancelarije EBRD u Crnoj Gori, Đulio Moreno saopštio je da je današnje potpisivanje bitan početak za jedan od najznačajnijih projekata u Crnoj Gori koji je ta banka do sada podržala.\n“Nije bilo lako da dođemo do ovoga dana zato što je projekat vrijedan skoro oko jednu milijardu EUR u ukupnom iznosu. Nadamo se da ćemo ovakav dan ponoviti još dva puta u naredne dvije godine, jer je ukupno učešće EBRD u finansiranju ovog projekta 60 miliona EUR”, rekao je Moreno.\nMoreno je rekao da projekat ima i određenu specifičnost zato što postoje dvije komponente, odnosno prisutna je podrška privatnog sektora i države.\n“Ovo je prvi put za EBRD da je potpisao vrstu kreditiranja sa te dvije karakteristike”, zaključio je Moreno.\nItalijanska kompanija Terna je sa crnogorskom Vladom i CGES-om u novembru 2010. potpisala Sporazum o uspostavljanju podmorske interkonekcije između Crne Gore i Italije. Terna je dokapitalizovala CGES sa preko 34 miliona EUR i sada je vlasnik 22 odsto akcija dok država Crna Gora ima 55 odsto.


SARAJEVO, Nadzorni odbor BH-Gasa usvojio je na posljednjoj sjednici odluku da će veleprodajna cijena prirodnog gasa biti manja za 8,59 odsto. Očekuje se da bi zbog ove odluke i cijena gasa za domaćinstva mogla biti manja, ali odluka još nije donesena.\nOdluka Vlade KS o subvencioniranju građana KS koji se griju na plin i putem Toplana na snazi do 31. decembra ove godine.\nMinistar komunalne privrede i infrastrukture KS Srđan Mandić kazao je kako će učiniti sve i da i u 2020. godini zaštite potrošače od “udara na kućni budžet”.\nNadzorni odbor BH-Gasa 29. novembra je na sjednici usvojio odluku da od 1. januara 2020. cijena za distrubutivne kompanije iznosi 585 KM/1000 Sm3.\nTa cijena u odnosu na važeću cijenu gasa (640 KM/1000 Sm3) predstavlja smanjenje od 8,59 posto. Ovim su ispunili zahtjev resornog ministra Nermina Džindića da čim budu stečeni uslovi za korekciju cijene prirodnog gasa ona bude i korigovana.\nPodsjetimo, plin je poskupio za 29,29 posto od 1. maja ove godine. Iz Vlade FBiH tada je saopšteno kako je odluka donesena cijeneći troškove nabavne cijene, trenutnu poziciju BH-Gasa d.o.o. Sarajevo te strateške projekte uz razmatranje svih aspekata poslovanja ovog društva.\nMinistarstvo komunalne privrede i infrastrukture KS potpisalo je 2. oktobra sporazum sa “Sarajevogasom” kojim su se obavezali da će snositi troškove nastale povećanjem cijene gasa, tako da građani KS nisu osjetili poskupljenje plina. Klix.ba\nTagovi: bh-gasNermin Džinićsarajevogassrđan mandić\n30.04.2012 | 14:45


EXPRES VESTI - Obama potvrdio istorijsku posetu Kubi\nObama potvrdio istorijsku posetu Kubi\nKubanci su pozdravili najavu istorijske posete, prve jednog američkog predsednika u skoro 90 godina, ali su je republikanski predsednički pretendenti - kritikovali.\nPredsednik Barak Obama i prva dama SAD Mišel Obama posetiće Kubu 21. i 22 marta, pre predsednikovog puta u Argentinu.\n“Ovaj istorijski put je važna prilika da se dalje napreduje u procesu normalizacije odnosa i većeg otvaranja između Sjedinjenih Država i Kube, u trgovinskom pogledu, ali i kada je reč o promovisanju principa do kojih nam je stalo. Sve to zajedno biće od ogromne koristi za kubanski narod i za američke interese”, naveo je savetnik za nacionalnu bezbednost Ben Rouds.\nObama će se sastati sa kubanskim predsednikom Raulom Kastrom, ali ne i njegovim bratom Fidelom. Razgovaraće i sa političkim disidentima i predstavnicima civilnog sektora, koji su protiv kubanske vlade.\n"Kubanskoj vladi smo saopštili da razgovaramo sa civilnim društvom u zemljama širom sveta, i da je to jedan od načina na koji predsednik obavlja svoj posao. Kada putuje u različite regione, susreće se sa širokim spektrom aktera, i Kuba nije izuzetak", istakao je Rouds.\nK2_MORE_IN_THIS_CATEGORY « Sudije danas polažu zakletvu u Skupštini Srbije\tRusija izaziva "ceo demokratski svet" »


U Bundestagu pozvali na puštanje u rad „Severnog toka 2“\nSituaciji na evropskom energetskom tržištu moglo bi pomoći pokretanje gasovoda "Severni tok 2", smatraju predsednici odbora Bundestaga za ekonomiju i energetiku, kao i za ekonomsku saradnju i razvoj, Klaus Ernst i Peter Ramzauer.\n„Velika potražnja za prirodnim gasom zahteva brzo puštanje u rad `Severnog toka 2`“, saopštili su oni.\nCene gasa u Evropi naglo su porasle poslednjih meseci. Još početkom avgusta, cena fjučersa na holandskom TTF indeksu iznosila je oko 515 dolara za hiljadu kubnih metara, a početkom oktobra je premašila granicu od 1.900 dolara, dostigavši istorijski rekord. Sve ovo povećava cenu struje za stanovnike EU.\nStručnjaci smatraju da su do ove situacije doveli nizak nivo popunjenosti skladišnih kapaciteta na kontinentu, ograničena ponuda dobavljača i velika potražnja za tečnim prirodnim gasom u Aziji.\nfoto: © Axel Schmidt/Nord Stream 2/ vostok.rs


Zorica Poznanović, lepo i egzotično\nBack REPORTAŽE PREDSTAVLJAMO Zorica Poznanović, lepo i egzotično\nutorak, 20 novembar 2012 13:43\nManifestacija „Mali sajam lepih stvari“, se po 24 put, u nedelju, 18. novembra održao u Novom Sadu, u Studiju „M“. Prostrani hol sa preko 50 izlagača bio je mesto susreta ljudi koji su mimo svojih profesija, iznašli motiv i energiju da svojim veštinama kreiraju i osmišljavaju, obično transformišu u neobično, i daju jednu novu dimenziju svojoj svakodnevnici, želeći da na ovaj način to podele i sa drugima.\nNa malom sajmu lepih stvari sreli smo i gospođu Zoricu Poznanović. Simbolika je bila očigledna: Zorica Poznanović, sa ćerkom Sonjom, prvi put je ubeležila svoje učešće na Sajmu, na prvom „štandu“, tj. panou na kojem su bile izložene njeni atraktivni i neobični, za naše podneblje atipični, eksponati, venecijanske maske i slike razigranih kreolki rađene tehnikom suvog pastela.\nI dok je nama prva pomisao bila da maske, ekskluzivno venecijansko zanatsko nasleđe,suvenir, najstarijeg karnevala na svetu možemo kupiti samo u jedinstvenom gradu na Jadranu, Zorica nam je raspršila iluzije i učinila da taj simbol slobode i mogućnosti preobražavanja, makar za tren „biti neko drugi“, bude dostupan i u Novom Sadu.\n-Po prvi put sam u ovom dobrom društvu, sa ljudima koji dele moj senzibilitet, jer sam odskora saznala za ovaj Sajam - kaže Zorica Poznanović. - Prijavila sam se sa venecijanskim maskama, koje odnedavno radim, a inspiracija mi je bila jedna kupljana maska serijske proizvodnje. Pomislila sam, gledajući sajtove i zanimajući se za kako istoriju karnevala, tako i tehniku venecijanskih maski, da bih ja to mogla da uradim i bolje. Prvo sam u hobi radnji kupila kalup, kada je sazrelo vreme, ideja i gips, putem pokušaja i pogrešaka, posle dosta vremena i uloženog truda, uspela da dođem do željenog rezultata. Dalja nadgradnja gipsane osnove je zapravo čista inspiracija, onaj deo kada umetnost dolazi do izražaja. Svesna sam da se venecijanske maske ne sviđaju svakome. Ali, pošto su meni lepe ja sam u njih utkala svoju viziju karnevala, Venecije i lepih dešavanja i trudim se da one budu što veselije, sjajnije i upadljivije i da mene čine srećnom. Osećam se dobro dok ih ukrašavam, dajem smisao i karakter, a mogu da budu lep poklon i dekoracija u stanu. Zato sam izradila maske u dve veličine, u vidu magneta i dekorativne maske, koje se upotrebljavaju na neki drugi način - prokomentarisala je Zorica.\nPored maski, na panou su se našle i nekolicina slika u omiljenoj tehnici naše sagovornice, pastelu, koja se egzotikom uklopila sa venecijanskim maskama. Inspiracija je došla kao odgovor na letos kupljene dve figurice kreolki u Španiji, kada je bila u poseti svojoj drugoj ćerki Radi. One su joj dale ideju da na crnu podlogu prenese dinamiku pokreta i živopisne haljetke zanosnih kreolki i učini da one zaigraju na njenim slkama, za sada malog formata. Pitali smo se otkud toliko različitost i neuobičajenih izraza u jednoj osobi na jednom mestu, i dobili sledeće objašnjenje.\nUmetnost je u Zorici Poznanović tinjala tokom celog života, ali je retko imala priliku da se njome bavi. Priča je trivijalno neponovljiva, nalik sudbinama tradicionalne zaposlene srpske žene, majke tri ćerke, isprepletane neprestanom borbom sa dnevnim obavezama. Pred kraj radnog veka je počela ozbiljno da razmišlja šta će raditi kada ne bude radila i prilikom posete najstarijoj ćerki Brani u Kanadi imala je prostora, viška vremena da započne sa ostvarivanjem svojih snova. Kupila je pastele i uz pomoć znalaca, koji su je savetima i idejama uputili u tehniku slikanja, počela da slika.\n-Poslednjih trinaest godina sam sakupljala i materijal i znanje, obučavala sam se najviše preko interneta, i mogu da kažem da su mi mnogo pomogli dobronamerni ljudi, akademski umetnici, koji su videli i procenili moj rad. Danas imamo u stanu radni deo, ili atelje, prostor koji me maksimalno zaokuplja i ispunjava, u kojem sam često i dugo potpuno „izgubljena“ u svom svetu ideja i mašte – naglasila je Zorica Poznanović.\nRođena Kikinđanka, kao devojčica došla je u Novi Sad da bi se opet, u nekom periodu života vratila u Kikindu, koja je ostavila trajan pečat zabeležen na nadrealističkim prikazima bundeva, ili ludaja, kako ih u kikindskom kraju zovu. U jednom periodu radila je i minijature, slike, novogodišnje venčiće, osmomartovske čestitke... Slikala je portrete po porudžbini, pejzaže, oslikavala staklo, uskršnja jaja... Pored nekoliko blic izazova koje je materijalizovala, realizovala je četiri izložbe, u pošti, u kolektivu gde je radila. Početkom sledeće godine Zorica ponovo, na duže vreme, odlazi u Kanadu i obećava da će nastaviti sa radom i da će se, kao i do sada, truditi da “pokupi” i odnese nešto novo, drugačije, nešto ne često viđeno na ovim našim prostorima.


Povodom obeležavanja Svetskog dana vlažnih područja biće održan skup 02. februara 2017. godine u Novom Sadu (Pokrajinski zavod za zaštitu prirode, Novi Sad, ul. Radnička 20) na kome će biti predstavljen značaj i sistem zaštite vlažnih područja u Srbiji. Organizatori skupa su Ministarstvo poljoprivrede i zaštite životne sredine, Pokrajinski sekretarijat za zaštitu životne sredine, Zavod za zaštitu prirode Srbije i Pokrajinski zavod za zaštitu prirode.\nU okviru programa skupa, pozdravnu reč održaće mr Aleksandar Dragišić, direktor Zavoda za zaštitu prirode Srbije, dok će mr Danko Jović, šef Kancelarije Zavoda u Nišu predstaviti značaj zaštite vlažnih staništa Jugoistočne Srbije.\nU okviru programa obeležavanja Dana vlažnih staništa u Srbiji biće otvorena izložba fotografija „Priča o prirodi“, autora Predraga Kostina i Danila Đekovića.\nProgram skupa obeležavanja Svetskog dana vlažnih staništa možete preuzeti ovde.\nU cilju skretanja pažnje na značaj očuvanja vlažnih područja u celom svetu u koordinaciji UN Ramsarskog sekretarijata, biće održano više od 1000 događaja i akcija pod sloganom „Vlažna staništa za smanjenje rizika od katastrofa“ (Wetlands for Disaster Risk Reduction).


Glavni posmatrač EU: Pokazati demokratsku zrelost 11. juna - European Western Balkans\nPRIŠTINA – Glavni posmatrač Misije EU za posmatranje izbora Alojz Peterle pozvao je političke aktere na Kosovu da na izborima 11. juna pokažu spremnost da zadovolje evropske demokratske standarde, prenosi danas Gazeta Metro.\n“Tokom nedavne posete Kosovu sastao sam se sa velikim brojem sagovornika koji su svi pozdravili rad Misije EU za posmatranje izbora, i izrazili posvećenost demokratskim izborima. Takođe sam pozvao sve izborne aktere da iskoriste priliku i na izborima 11. juna pokažu demokratsku zrelost”, saopštio je on danas.\nPeterle je naglasio da je bilo kakvo zastrašivanje kandidata i njihovih porodica u potpunosti neprihvatljivo, i da je pravo na kandidaturu i slobodnu kampanju “apsolutni preduslov za demokratske izbore”.\n“Svi politički akteri trebalo bi da pokažu posvećenost demokratskim principima snažno odbacujući sve oblike zastrašivanja, nasilja i pritiska. Takođe sam pozvao policiju i tužioce da brzo i precizno istraže sve takve incidente”, navodi se saopštenju.\nGlavni posmatrač EU ističe da policija, vlasti i politički lideri moraju da obezbede da glasači i kandidati ostvare svoja demokratska prava bez ikakvog nasilja.\nTakođe, naglasio je da mediji imaju bitnu ulogu u podsticanju javne debate o različitim političkim alternativama, ali da navodni pokušaji političkih stranaka da se mešaju i nameću uslove za pristup izbornim debatama rezultiraju poteškoćama za medije u organizovanju fer i inkluzivnih debata u skladu sa zakonom, što je na štetu birača.\n“Nije kasno da se promene ove negativne tendencije, koje rizikuju da ugroze celokupan izborni proces. Kosovski glasači zaslužuju bolje. Na kosovskim političkim akterima je da pokažu volju da ispune evropske demokratske standarde”, rekao je Peterle.\nKako je zaključio, to je pitanje kolektivne odgovornosti, i lideri kosovskih političkih stranaka moraju da budu na visini zadatka.\nPeterle je napomenuo da će Misija EU za posmatranje izbora, koja ima dugoročne posmatrače u svih 38 opština na Kosovu, nastaviti da prati sve aspekte izbornog procesa, a posebno će obratiti pažnju na gorepomenuta pitanja, navodi prištinski list.


Dr Turuntaš upozorava na tumore kože i faktore rizika - FILTER\nDr Turuntaš upozorava na tumore kože i faktore rizika\n„Poslednjih nekoliko godina svjedoci smo znatnog porasta tumora kože. Iako su se ovi tumori nekada isključivo povezivali sa ljudima starije životne dobi, u posljednje vrijeme se pojavljuju i kod mlađih osoba pa je samim tim neophodno podići nivo svijesti i znanja o tumorima kože u opštoj populaciji“, istakla je specijalista plastične i rekonstruktivne hirurgije, dr Nataša Turuntaš.\nOna je pojasnila da, kao i tumori drugih tkiva, tumori kože po bazičnoj podjeli mogu biti dobroćudni i zloćudni i da ih je nekada teško razlikovati bez konačne patohistološke dijagnoze.\n„Dobroćudne tumore karakteriše jasna ograničenost, spor i ekspanzivan rast, za razliku od zloćudnih koji rastu brzo, nejasno su ograničeni, vrše invaziju na okolna tkiva i šalju metastaze. I jedni i drugi mogu biti pigmentisani i nepigmentisani“, naglasila je dr Turuntaš.\nSpecijalista plastične i rekonstruktivne hirurgije smatra da, s obzirom na agresivnost i nepredvidivost melanoma, poseban akcenat treba staviti na prevenciju njihove pojave.\nPrema njenim riječima, najčešći faktori rizika koji dovode do pojave tumora kože su genetska predispozicija, izloženost UV zračenju, osobe sa većim brojem mladeža na koži (više od 50), osobe svijetle boje kože i očiju.\n„Samopregledi i pregledi od strane članova porodice preporučuju se jednom mjesečno. Ukoliko pigmentisana promjena privlači pažnju posmatrača, bilo da je došlo do promjene boje, oblika, veličine, izraženog svraba i pojave spontanog krvarenja, obavezno se savjetuje pregled specijaliste plastične hirurgije ili dermatologije“, zaključuje dr Turuntaš.\nPrethodna Na mjestu Autobuske vrtić, nova lokacija stanice još nepoznata\nSledeća Dogovorena intenzivnija saradnja Istočnog Novog Sarajeva i Vranja


Ivanić: Usvojeni mehanizam koordinacije nije protiv RS\nČlan Predsedništva BiH Mladen Ivanić izjavio je da u mehanizmu koordinacije BiH u pregovorima s Evropskom unijom nije učinjeno ništa protiv Republike Srpske (RS), ističući da je jasna pozicija Vlade RS u donošenju odluka i da nijedan nivo vlasti nikome ne može nametati svoje stavove.\nIvanić, koji je i počasni predsednik Partije demokratskog progresa (PDP), rekao je na konferenciji za novinare u Banjaluci da ne razume zašto vlasti RS ne krenu u dijalog o mehanizmu koordinacije, s obzirom da sada vlada ovog entiteta do sada zvanično nije dostavila nijednu primedbu.\nOn je rekao da je uveren da će Vlada RS ipak učestvovati u radnim telima mehanizma koordinacije, dodavši da je i ranije bilo sličnih situacija, odnosno da je Vlada RS prvo odbijala saradnju, a potom pristajala na nju.\nIvanić je dodao da su pred BiH sada značajne obaveze, koje, pre svega, podrazumevaju zajedničko delovanje različitih nivoa vlasti prema Briselu kroz mehanizam koordinacije i delovanje u korist gradjana.\nIvanić, koji je srpski član Predsedništva BiH, naveo je da je kao i Savet ministara BiH, spreman da saradjuje sa Vladom RS.


Kurc se protivi davanju azila migranrima u centrima van EU | Kodex.ME\nTa mogućnost stvorila nesuglasice\nKurc se protivi davanju azila migranrima u centrima van EU\nAustrijski kancelar Sebastijan Kurc izjavio je danas da se protivi mogućnosti da migranti podnose zahtjev za azil u zemljama Evropske unije (EU) u regionalnim prihvatnim centrima koje EU žele da otvori van svojih granica.\n02. 07. 2018 - 15:33 Autor: Kodex\n"Ja sam od onih koji smatraju da bi za njih (migrante) bilo nevjerovatno privlačno ako bi mogli da podnesu zahtjev za azil u tim centrima", rekao je Kurc, čija zemlja od 1. jula predsjedava EU.\nOn je dodao da je ta mogućnost stvorila nesuglasice na nedavnom samitu Unije o migraciji, prenosi Beta.\nNa tom samitu je odlučeno da se razmotri koncept otvaranja prihvatnih centara van granica EU za migrante koji dolaze preko Sredozemnog mora.\nKurc je ocijenio da bi bilo "mudrije direktno tražiti ljude u ratnim zonama, nego im stvoriti priliku da krenu na opasni put Mediteranom".\nZa sada nijedna zemlja van EU nije ponudila da na njenom tlu budu otvoreni takvi centri.


DAČIĆ IZBEGAO TERORISTIČKI NAPAD U SOMALIJI: Na to smo navikli | Ekspres.net\nMinistar inostranih poslova Srbije Ivica Dačić nalazio se u predsedničkoj palati u Mogadišu sa predsednikom Somalije u trenutku terorističkog napada, prenosi RTS. Automobil-bomba je eksplodirao kod bezbednosnog punkta u blizini predsedničke palate, dok su vojnici vršili bezbednosne provere vozila na glavnom putu.\nDačić navodi da je eksplozija snažno odjeknula i da se predsednik Somalije na to trgnuo.\n“Mi smo na to navikli, nas su bombardovali”, rekao je Dačić, dok mu je predsednik Somalije na to rekao da bi neki sa Zapada posle eksplozije odmah pobegli.\nU samoubilačkom bombaškom napadu islamskih ekstremista juče je poginulo najmanje devet osoba, među kojima je i bivši ministar spoljnih poslova Somalije, povređeno je više od 13 ljudi, a većina poginulih su vojnici, navela je policija, a preneo je AP.\nDelegacija Srbije je bila dva dana u Somaliji. Poslednjeg dana posete Dačić se sastao s predsednikom države Muhamedom Abdulahi Muhamed Fermađom.\nBivši šef diplomatije Somalija Husein Elabe Fahije koji je poginuo u eksploziji bio je savetnik aktuelnog predsednika. Odgovornost za napad preuzela je somalijska ekstremistička pobunjenička grupa Al-Šabab, navodeći da su na meti bila vozila sa vladinim zvaničnicima.\nTags DačićSomalijateroristički napad\nSOMALIJA će preispitati odluku o priznanju nezavisnosti Kosova MASAKR U ISTANBULU: Teroristički napad na aerodromu Ataturk, 36 poginulo, 147 ranjeno PETORICA ARGENTINACA SLAVILI 30 GODINA OD MATURE, A ONDA IH JE UZBEKISTANAC POKOSIO DO SMRTI: Krvavi detalji prvog terorističkog napada u Njujorku posle 11.septembra TERORISTIČKI NAPAD NA FUDBALSKOJ UTAKMICI: Ima mrtvih


Aerodromi Srbije od danas operater u 'Konstantinu' i 'Moravi'\nIzvor: Radio Televizija Vojvodine, 19.Okt.2019, 14:23\nAerodromi Srbije od danas operater u "Konstantinu" i "Moravi"\nPrivredno društvo Aerodromi Srbije d.o.o. Niš od danas je operater aerodroma "Konstantin Veliki" u Nišu i "Morava" u Kraljevu.\nPreduzeće "Aerodromi Srbije", navodi se u saopštenju, uspešno je sprovelo postupak sertifikacije za operatera na niškom aerodromu i dobilo rešenje Direktorata civilnog vazduhoplovstva.\nOvim rešenjem, kaže se, okončan je i postupak realizacije Odluke o statusnoj promeni pripajanja JP Aerodrom Niš privrednom društvu ,"Aerodromi Srbije".\n"Aerodromi Srbije" preuzimaju sva prava i obaveze prema trenutno zaposlenima na aerodromu "Konstantin Veliki" čije ime ostaje isto bez obzira na promenu osnivača i oni će nastaviti da obavljaju svoje radne obaveze bez prestanka uz, dodaje se, poboljšanje uslova rada.\nSva prava, obaveze i odgovornosti iz ugovora koje je zaključilo preduzeće "Aerodrom Niš", ne samo sa avio-kompanijama, već i sa svim ostalim dobavljačima i korisnicima usluga, prelaze u privredno društvo "Aerodromi Srbije" doo Niš koje stupa u ugovorne obaveze na mesto JP "Aerodrom Niš".\nKako je sedište privrednog društva "Aerodromi Srbije" u Nišu, obavljanje osnovne delatnosti u sedištu odnosno na aerodromu u Nišu ubuduće će se obavljati kroz sektor Aerodrom "Konstantin Veliki".\nAerodromi Srbije, navodi se u saopštenju, nastavljaju uz pomoć Ministarstva građevinarstva, saobraćaja i infrastrukture dalju modernizaciju niškog aerodroma koja se ogleda kroz završetak projekta izgradnje sistema svetlosnog obeležavanja neophodnih za instalaciju ILS CAT i sistema, kao i radove na izradi projektno-tehničke dokumentacije za novu terminalnu zgradu ali i modernizaciju zastarele aerodromske opreme.\nBeta: Aerodrom u Nišu i Kraljevu od danas imaju jednog operatera


RT: Iran najavio pojačavanje obogaćivanje uranijuma iznad nivoa dogovorenog 2015. godine\nRT: Iran najavio pojačavanje obogaćivanje uranijuma iznad nivoa dogovorenog 2015. godine\nTeheran je najavio da će pojačati obogaćivanje uranijuma u odnosu na 3,6-postotni limit postavljen u skladu sa nuklearnim sporazumom iz 2015. godine, upozoravajući da će dodatno smanjiti svoje obaveze ako se ne čuju njegovi zahtevi.\nZamenik ministra spoljnih poslova Seid Abas Arakči je rekao da će Iran povećati obogaćivanje uranijuma do nivoa potrebnog za rad nuklearne elektrane Bušer. Zvaničnici su ranije saopštili da je potrebni nivo pet odsto.\nDozvoljeni nivo obogaćivanja uranijuma za zemlju pod nuklearnim sporazumom iz 2015. (poznat i kao JCPOA) je 3,6 posto, što je dovoljno za proizvodnju energije, ali daleko manje od otprilike 90 posto potrebnih za proizvodnju nuklearnog oružja.\nArakči je ponovo kritikovao svoje evropske kolege što nisu ispunili svoje obaveze iz JCPOA i upozorio da će Teheran i dalje odustajati od tog sporazuma svakih 60 dana dok se situacija ne promeni na bolje.\nIran je prvi put objavio da će 8. maja pojačati proizvodnju obogaćenog uranijuma, na prvu godišnjici američkog jednostranog povlačenja iz sporazuma. Uprkos međunarodnom protestu prošle godine, Vašington se držao svog teškog kursa i kasnije nametnuo još više sankcija Iranu.\nBela kuća je takođe zahtevala da sve zemlje zaustave kupovinu iranske nafte ili da će se suočiti sa njihovim sankcijama, korak koji je Teheran osudio kao "ekonomski rat". Ranije ove nedelje, iranski predsednik Hasan Rohani rekao je da od 7. jula zemlja namerava da obogaćuje uranijum na nivou koji smatra potrebnim.\nBUšer, nuklearna elektrana, foto: © Reuters / RT/ vostok.rs


Početna » sednica skupstine » Page 2\nVučić danas u 16 časova podnosi izveštaj o Kosovu u Skupštini Srbije\nPredsednik Srbije Aleksandar Vučić podneće danas izveštaj o Kosovu na posebnoj sednici Skupštine Srbije, a zasedanju koje počinje u 16 časova prisustvovaće i premijerka Ana Brnabić i direktor Kacelarije za Kosovo i Metohiju Vlade Srbije Marko Đurić.\nPredsednica Narodne skupštine Republike Srbije Maja Gojković sazvala je sednicu Skupštine Srbije za utorak, 14. maj,.\nLokalna vlast ukinula demokratiju\nOdbornici opozicije su bojkotivali današnju sednicu SO Požega jer, kako su objasnili, ne žele da daju legitimitet lokalnoj vlasti za koju su naveli da donosi odluke koje nisu u skladu sa zakonom i u interesu građana.\nPiše: N. Kovačević 7. 3. 2019.\nDJB će bojkotovati današnju sednicu parlamenta, posvećenu pitanjima Vladi\nPoslanička grupa Dosta je bilo bojkotovaće popodnevno zasedanje Skupštine Srbije, odnosno posebnu sednicu parlamenta posvećenu poslaničkim pitanjima ministrima Vlade Srbije .\nPiše: M. R. M 25. 10. 2018.\nGojković: Sednica Skupštine 21. septembra\nPredsednica Skupštine Srbije Maja Gojković sazvala je, na zahtev 157 poslanika, Deseto vanredno zasedanje Skupštine za 21. septembar na kome će poslanici, između ostalog razmatrati Predlog zakona o izmenama i dopunama Zakona o penzijskom i invalidskom osiguranju.\nDJB podneo zahtev za sednicu o Solunskom frontu\nPoslanička grupa Dosta je bilo podnela je danas zahtev da predsednica Skupštine Srbije zakaže posebnu sednicu na kojoj bi bila obeležna stogodišnjice proboja Solunskog fronta.\nSkupština razmatra amandmane\nSkupština Srbija nastavila je danas rad razmatranjem amandmana na set zakona iz oblasti državne uprave i lokalne samouprave.\nGojković sazvala posebnu sednicu za četvrtak\nPredsednica Skupštine Srbije Maja Gojković sazvala je danas za četvrtak, 9. jun posebnu sednicu, na kojoj će se obratiti predsednik Narodne skupštine Slovačke Andrej Danko.\nSednica Skupštine 1. juna\nPredsednica Skupštine Srbije Maja Gojković sazvala je šesto vanredno zasedanje za 1. jun, na zahtev 154 poslanika, navodi se u današnjem saopštenju.\nZa predsednika Skupštine grada Beograda potrebna apsolutna većina\nZamenik gradonačelnika Andreja Mladenović podsetio je danas da se predsednik Skupštine grada Beograda bira na predlog najmanje jedne trećine odbornika i pojasnio i da je za izbor prvog čoveka gradske skupštine potrebna apsolutna većina, kao i da ista pravila važe i za njegovog zamenika.\nGojković zakazala četvrtu sednicu\nPredsednica Narodne skupštine Maja Gojković sazvala je danas Četvrtu sednicu Prvog redovnog zasedanja Narodne skupštine Srbije u 2018. godini, za utorak 24. april, sa početkom u 10 časova, na kojoj će biti razmatran set zakona iz oblasti odbrane.\nPredsednica Narodne skupštine Srbije Maja Gojković na zahtev Vlade Srbije sazvala je, Četvrto vanredno zasedanje Narodne skupštine za četvrtak, 24. avgust, saopšteno je danas iz njenog kabineta.


► Veselji: Izbori neizbežni, jedini način za izlazak iz krize\n"Istina je da su postojale ponude da se ovaj mandat produži do 2021. godine, sa novim mandatarom za premijera iz DPK, odnosno da to budem ja. Bilo je i ponuda od partija koje u javnosti zagovaraju što ranije prevremene izbore. Ali ne! To se neće desiti zbog okolnosti u kojima se Kosovo nalazi. Građani zaslužuju vladavinu koja će im doneti razvoj, perspektivu, borbu protiv korupcije. To su najveći prioriteti na Kosovu - zapošljavanje i borba protiv korupcije", kazao je Veselji u intervju za Radio Slobodna Evropa.\nOn je dodao da je njegova partija ranije dva puta, kako je kazao "pod kiriju", ustupila premijersko mesto drugim strankama, i da se tako nešto neće desiti i na ovim izborima.\n"Nema više manipulacija sa građanima kako bi opstali politički. Moj život ne zavisi od politike ni sekundu. Moj život zavisi od moje časti, mog rada i mog naroda kome pripadam. Ne brinem zbog izbora. Ali prevare, kao i oni koji misle da mogu da lako prevare građane Kosova, da ih uplaše - tome je došao kraj", naveo je on.\nSkupština je u ovom mandatu, prema njegovim rečima, od 144 zakona usvojila samo 18 odsto, a da je opoziciji na umu bilo samo kako da se "dohvati vlasti".\nDodao je i da je dosadašnja vlada imala nekoliko pozitivnih odluka, ali da je sve krenulo po zlu kada se krenulo sa "pseudo-patriotskim ciljevima".\n"Potrošili smo godinu dana na to ko deli, a ko brani Kosovo. Zamislite, u 2019. godini, dvadeset godina od rata, govorilo se o tome da neko želi da ga uništi, a neko da ga spasi. Kosovu niko ne može da nanese štetu, to ćemo uraditi samo sami sebi", dodao je.\nGovoreći o dijalogu sa Srbijom, Veselji je kazao da Kosovo ima jasnu platformu, da su suverenitet i integritet nedodirljivi i da niko u dijalogu ne sme da pomene Mitrovicu, "a kamoli neku manipulaciju", jer je "Mitrovica sveta".


Ofšor firma sa Kipra kupuje TV Prvu i O2 - Raskrikavanje\n05.12.2018. Marija Vučić Novi vlasnik O2 i TV Prva Srđan Milovanović; Foto: Srbija online Kopernikus/ YT screenshot\nMesec dana nakon što je državnom Telekomu prodala svoj udeo u kablovskom operateru „Kopernikus Technology“, kompanija „Kopernikus Corporation Cyprus“, osnovana jula ove godine na Kipru u vlasništvu niškog biznismena Srđana Milovanovića, odlučila je da kupi dve nacionalne televizije - TV Prva i O2. Vrednost ugovora je, kako je saopšteno, 180 miliona evra. Dok Milovanović za Raskrikavanje tvrdi da ove dve transakcije nisu povezane, medijski stručnjaci su uvereni da se radi o trošenju para građana u stranačke svrhe.\nIz Antena grupe su sinoć saopštili da je postignut dogovor sa „preduzetnikom Srđanom Milovanovićem“ o preuzimanju 100 odsto osnivačkih prava u Srbiji i Crnoj Gori. U vlasništvu ove grupe su dosad, osim TV Prva i O2, bile i Prva TV Crna Gora, Play radio, šest kablovskih kanala i tri portala Prva.rs, O2tv.rs i B92.net.\nOvom kupovinom znatno se uvećala medijska imperija braće Milovanovića iz Niša, od kojih je jedan, Zvezdan, poverenik SNS-a u tom gradu. Srđan Milovanović je potvrdio za Raskrikavanje da će kupovina televizija biti obavljena preko njegove firme na Kipru, stare svega nekoliko meseci.\nKupovina TV Prva i O2 dolazi nakon što je Kopernikus Corporation u novembru prodala kablovskog operatera Kopernikus Technology državnom Telekomu.\nIako je ugovor o kupoprodaji i dalje tajna i ne može se naći u Agenciji za privredne registre, novinari Raskrikavanja su utvrdili da je Kopernikus Technology prodat Telekomu za 195 miliona evra.\nPrema poslovnoj dokumentaciji, Srđan Milovanović već godinama posluje preko ofšor firmi. Tako je njegova sada već bivša firma „Kopernikus Technology“ bila u vlasništvu firmi iz Irske, Delavera, Holandije.\n„Kopernikus Corporation Cyprus“ osnovana je u julu ove godine na Kipru, a mesec dana nakon osnivanja ova firma postaje vlasnik 49 odsto kablovskog operatera „Kopernikus Technology“ (koji je u novembru biti prodat Telekomu za 195 miliona evra) da bi sada kupila dve televizije za 180 miliona evra.\nU suvlasništvu porodice Milovanović, tačnije poverenika SNS-a za Niš Zvezdana Milovanovića, jeste i Kopernikus Cable Network DOO iz Niša, koja je izdavač više K::CN televizijskih kanala.\nZa ovu televiziju je Vladin Savet za borbu protiv korupcije 2015. naveo da se „smatra bliskom SNS-u od kada je njen treći program tokom izborne kampanje 2011/ 2012. godine zakupila ova stranka“.\nStruka: Ozvaničenje medijskog monopola\nOvom kupovinom, smatraju stručnjaci, može se reći da je SNS i formalno monopolizovala medijsko tržište. Dok Pink i Happy oštro brane i prate politiku SNS-a, stručna javnost i za izveštavanje javnog servisa nema reči hvale.\nPredsednik Nezavisnog društva novinara Vojvodine Nedim Sejdinović i novinarka Tamara Skrozza smatraju da su TV Prva i O2 i ranije bile bliske režimu - Skrozza podseća na propagandne filmove o Vučiću na TV Prva u vreme izbornih kampanja - ali ističu da ova kupovina i formalno ozvaničava medijski monopol.\n„Ovo je privatizacija nacionalnih frekvencija. Jasno je da je država preko Telekoma kupila ove dve televizije da bi izbegli da ih direktno kupe. Radi se o trošenju državnih para u stranačke svrhe“, kaže Sejdinović.\nSkrozza kaže da je ne bi iznenadilo da je reč o promišljenoj (zlo)upotrebi malog operatera za svoje svrhe jer „od trenutka kada su počele privatizacije vidimo bahato uzimanje medija našim parama“.\n„Ovo jeste spekulativno, ali ako poređamo prethodna iskustva može lako da se zaključi da je u pitanju jedan master plan, koji je sa političke i i biznis tačke uslovno rečeno zadivljujuć. Ljudi iz vlasti inteligentno igraju da bi zaštitili veliku krađu i veliki medijski monopol i razne zloupotrebe na domaćem političkom planu“, kaže Skrozza.\nOna dodaje i da je veoma bitan tajming u kome dolazi do ovih kupoprodaja.\n„Sve se dešava u momentu kada nam se sa svih strana priča o Kosovu, bavimo se Kosovom, srcem Srbije, šta je rekao Tači, Rama, Haradinaj, plačemo nad time, a ovde u dvorištu pod nosom nam se dešava to što nam se dešava“, zaključuje Skrozza.\nVlasnik televizije Prva Srđan Milovanović rekao je za Raskrikavanje da emisija „Život priča“...


Najgore piće za vašu jetru - a nije alkoholno\n15/11/2021 15/11/2021 Budi zdrav by editor\nNajgore piće za vašu jetru – a nije alkoholno\nKada govorimo o oštećenju jetre, prva stvar koja pada na pamet je alkohol. Međutim, novo istraživanje otkriva da je jedna vrsta napitaka još gora i, za razliku od alkohola, dostupna je i deci.\nIstraživanje su sproveli stručnjaci sa Medicinskog univerziteta u Bostonu i objavili ga u časopisu Clinical Gastroenterology and Hepatology, a kao deo Framingemske studije srca (The Framingham Heart Study) koja se još od 1948. fokusira na uticaj načina života i svakodnevnih navika (poput pušenja i ishrane) na zdravlje i dugovečnost. U ovom delu istraživanja bilo je nešto više od 1.600 učesnika koji su izveštavali o tome koliko često piju zaslađena gazirana pića. Istraživači su potom te podatke ukrštali sa pojavom nealkoholnog steatohepatitisa, odnosno masne jetre.\nIspostavilo se da masna jetra može da se spreči potpunim izbacivanjem zaslađenih napitaka iz ishrane, prenosi Eat this, not that.\nUčestalom konzumacijom smatra se sve između jednom i više puta dnevno do jednom i više puta nedeljno. Čak i osobe koje povremeno piju zaslađena pića – jednom mesečno ili manje od jednom nedeljno, imale su više nakupljenih masti u jetri od osoba koje ne piju takva pića.\nTagovi: jetra napitak novo istraživanje piće\nBudi inspiracija, Budi kulturan, Urednički izborNatali Dizdar za Original: Spaslo me je to što sam muziku uvek više volela od uspeha\nBudi uspešanBivša asistentkinja Džefa Bezosa otkrila kako je dobila posao: Postavio mi je samo dva pitanja


Podnet optužni predlog protiv fudbalera, imena večeras – Nadlanu.com\nObjavljeno 31. okt 2012. / 14:47:38\nViše javno tužilaštvo u Kruševcu podnelo je u sredu optužni predlog protiv svih učesnika incidenta na utakmici mladih fudbalskih reprezentacija Srbije i Engleske, ali nije saopštilo njihova imena.\nKako je agenciji Beta rečeno u Tužilaštvu optužnim predlogom su obuhvaćene sve osobe koje se navode u krivičnoj prijavi policije.\nPolicija je prijavu podnela protiv petorice reprezentativaca mlade fudbalske selekcije Srbije i njihovog pomoćnog trenera, i protiv dvojice reprezentativaca mlade fudbalske selekcije Engleske i njihovog pomoćnog trenera.\nImena fudbalera protiv kojih je podnet optužni predlog bi, prema saznanjima agencije Beta, večeras trebalo da saopšti Republičko javno tužilaštvo.\nKruševačka policija je juče saopštila da je prijavu protiv fudbalera i pomoćnih trenera podnela zbog sumnje da su izvršili krivično delo nasilje na sportskoj priredbi ili javnom skupu.\nKrivična prijava je, prema jučerašnjim navodima policije, podneta zbog sukoba koji se dogodio 16. oktobra na stadionu Mladost u Kruševcu na medjunarodnoj fudbalskoj utakmici između mladih reprezentacija Srbije i Engleske.\nNavedeno je da je krivična prijava podneta i protiv trojice navijača zbog upotrebe pirotehničkih sredstava, tri baklje i jedne dimne kutije, na severnoj tribini stadiona.\nEnglezi su nakon tuče fudbalera tvrdili da su i tokom utakmice vredjani na rasnoj osnovi, dok je igrač Deni Rouz, oko koga su i počeli incidenti, kazao da je pogodjen dva puta kamenom iz publike tokom drugog poluvremena.\nKRUŠEVAC, 31. oktobra 2012. (Beta)\nBred Pit daje 100.000 dolara za podršku gej brakovima\nNacionalni savet Roma poziva vlasti da reaguju na "žigosanje" romske…


Firma “MIROCO D.O.O.” osnovana je u junu 1991. godine – kao mala porodična firma sa 3 zaposlena.\nDelatnost po kojoj smo od nastanka prepoznatljivi našim sugrađanima već 20 godina, jeste trgovina na veliko i malo. Kompletni elektroinstalacioni materijal, kablovski pribor, industrijska i dekorativna rasveta, telefonija, alati, protivpožarna oprema – neke su od grupa proizvoda koje se nalaze u našem prodajnom programu.\nPored trgovine, jedna od naših delatnosti jeste proizvodnja elektro ormana i kompenzacionih postrojenja. Visok kvalitet, pristupačne cene i dostupna konsultantska pomoć naših stručnjaka – samo su neke od prednosti ovih proizvoda.\nInženjering, projektovanje, nadzor i izvođenje elektroinstalacionih radova su usluge koje naš visokostručni kadar već godinama unazad pruža korisnicima. Alati i merni uređaji renomiranih proizvođača HILTI i KYORITSU osposobljavaju nas za rad sa strujom čiji napon iznosi do 110 kV.\nPored već navedenih, u našem uslužnom programu nalazi se i usluga merenja i analize distributivne mreže, napona do 35kV – putem koje se ispituje potrošnja električne energije naših korisnika i analitičkim metodama dolazi do novog, poboljšanog idejnog rešenja, radi uspešnije i ekonomičnije eksploatacije električne energije.\nU novije vreme “MIROCO D.O.O” je stvorio tehničko-kadrovsku infostrukturu za pružanje elektro usluga iz oblasti “EX“ zaštite i radova na „javnoj rasveti“.\nStalno praćenje promena u poslovnom okruženju, praćenje trendova i tendencija, kontinualni trening i obuka naših zaposlenih, kao i pravovremeno obnavljanje i inoviranje mašinsko-tehničkog parka, omogućili su da naš poslovni sistem već 27 godina bude deo dinamične tržišne utakmice, a sve sa projekcijom stvaranja prepoznatljivog globalnog “brenda“ koji podrazumeva „puno toga na jednom mestu“ za konzumente svih profila.\nPreuzmite: POLITIKA KVALITETA


Još samo dva dana do takmičenja “Podgorica – Krakov: osvoji kartu za Hubraum WARP” - Digitalizuj.Me\nJoš samo dva dana do takmičenja “Podgorica – Krakov: osvoji kartu za Hubraum WARP”\nHome » Novosti » Još samo dva dana do takmičenja “Podgorica – Krakov: osvoji kartu za Hubraum WARP”\nPosted By Nikola Vulic on Nov 14, 2013 | 0 comments\nKao što smo već pisali, Crnogorski Telekom, u saradnji sa NVO Digitalizuj.me, u petak 15. novembra, od 18 do 20 časova, organizuje takmičenje “Podgorica – Krakov: osvoji kartu za Hubraum WARP”. Na takmičenju će biti predstavljene biznis ideje mladih crnogorskih preduzetnika a sve to će biti uvod i priprema za predstojeći program WARP – intenzivni kurs za podršku mladim inovatorima iz Centralne i Istočne Evrope. WARP program se održava u Krakovu, od 30. novembra do 7. decembra, u organizaciji njemačkog biznis inkubatora Hubraum.\nPobjednik takmičenja “Podgorica – Krakov: osvoji kartu za Hubraum WARP” direktno će učestvovati u WARP programu, čiji je cilj povezivanje preduzetnika u Evropi i pružanje podrške kroz rad sa mentorima i ekspertima, kako bi se poslovne ideje na najbolji način plasirale na međunarodno tržište. Takmičenje “Podgorica – Krakov: osvoji kartu za Hubraum WARP” održaće se u prostorijama kompanije Domen (City Kvart, Lamela 3/1).\nPriliku za prijavu imate još danas (četvrtak, 14.11). Da bi učestvovali, neophodno je da se prijavite na sajtu Hubrauma, sa naznakom da želite da učestvujete u takmičenju koje organizuje Telekom 15. novembra. Potom je istu prijavu potrebno da pošaljete na [email protected], a na istu adresu se mogu slati dodatna pitanja u vezi takmičenja i WARP programa.\nPozivamo i sve one koji su zainteresovani da vide mlade crnogorske preduzetnike na djelu, da nam se pridruže kao publika na samom događaju. Ulaz je slobodan i nikakva prijava nije potrebna.


Prevod sa latinskog na španski\nPrevod sa latinskog na španski jezik - Audio verzija\nPrevođenje sa latinskog na španski jezik\nDirektni prevodi sadržaja u ovoj jezičkoj kombinaciji su dostupni na zahtev klijenta u svakom gradu Republike Srbije, u okviru koga postoji predstavništvo Prevodilačkog centra Akademije Oxford.\nUpravo zahvaljujući činjenici da su i prevodilac i sudski tumač u toj instituciji zaposleni, svi klijenti koji zahtevaju direktan prevod dokumenata sa latinskog jezika na španski značajno uštede vreme, uzevši u obzir da u samoj poslovnici dobijaju i osnovnu uslugu, ali i dodatnu u vidu overe prevedenog dokumenta.\nUz sve vrste pravnih akata i dokumenta koja se podnose nadležnim institucijama, odnosno sve tipove izjava, saglasnosti i uverenja, te potvrda, ovi stručnjaci obrađuju i medicinsku, tehničku i ličnu, odnosno tendersku i građevinsku dokumentaciju.\nTakođe mogu biti izvršeni i prevodi dokumenata iz oblasti obrazovanja sa latinskog jezika na španski, ali će po zahtevu klijenata sudski tumači i prevodioci kompletno da obrade i sve one sadržaje, koji su na određeni način vezani za nauku.\nVlasnik dokumenata ima obavezu da originale donese ovim stručnjacima na uvid direktno u poslovnicu, a može ih poslati i preporučenom poštanskom pošiljkom, odnosno preko bilo koje kurirske službe. Napominjemo da je dostavljanje originala obavezno samo kada se zahteva prevođenje dokumenata sa latinskog jezika na španski, a za sve ostale sadržaje je dozvoljeno i slanje na obradu i preuzimanje elektronskim putem, odnosno preko zvanične mejl adrese.\nSve informacije o overi takozvanim Apostille pečatom bi trebalo vlasnik dokumenata prethodno da pribavi u nadležnim institucijama naše zemlje, jer overa takozvanim Haškim pečatom, što je njegov drugačiji naziv, nije u nadležnosti ovih stručnjaka.\nU slučaju da je klijentu prevod bilo kog dokumenta u toj jezičkoj kombinaciji potreban u kratkom vremenskom periodu, sudski tumač i prevodilac ostvaruju i te zahteve, ali samo ako klijent prvo dostavi skenirana dokumenta na mejl, a posle toga obezbedi i originale.\nIzuzev dokumenata, ovi stručnjaci mogu da obrade u datoj jezičkoj kombinaciji i sve materijale koji se odnose na oblast marketinga, ali i novinske članke, udžbenike i časopise, te književna dela.\nIsto tako su dostupni i direktni prevodi tekstova sa latinskog jezika na španski, ali i sadržaja, koji su vezani za internet. Naglasili bismo i to da prevodioci i sudski tumači imaju dovoljno iskustva u implementaciji pravila SEO (Search Engine Optimisation), pa na taj način omogućuju klijentima da u optimalnom roku dobiju pravilno optimizovane sadržaje za web.\nInače su u svakoj poslovnici pomenute institucije zaposleni i stručnjaci, koji izvršavaju usluge sinhronizovanja ili titlovanja, pa svaki klijent kome je potrebno prevođenje video i audio materijala sa latinskog jezika na španski, praktično govoreći dobija njihovu kompletnu obradu.\nUsluge lekture i korekture svih materijala su dostupne u poslovnicama te institucije, a podrazumeva se da će sudski tumač i prevodilac u datoj jezičkoj kombinaciji izvršiti i usmeni prevod. Zapravo će uskladiti vrstu te usluge sa zahtevima događaja, jer su specijalizovani kako za prevod uz pomoć šapata, tako i za simultani, odnosno konsekutivni, a dostupna je i usluga, koja uključuje iznajmljivanje opreme za simultano prevođenje.\nPrevod rezultata naučnih istraživanja sa latinskog na španski jezik\nKako navedeni dokument, tako i bilo koji drugi sadržaj koji je primarno vezan za oblast nauke će sudski tumači i prevodioci u ovoj varijanti jezika da prevedu, a nakon toga će izvršiti i overu, to jest potvrdiće da je sadržina prevedenog dokumenta potpuno ista kao i u originalu. Sve to vodi ka tome da klijent na jednom mestu dobija celokupnu uslugu, to jest kompletnu obradu i ovog, ali i svakog drugog dokumenta.\nBiće izvršeni i direktni prevodi seminarskih i diplomskih radova sa latinskog jezika na španski, ali i svih ostalih materijala, koji se tiču obrazovanja.\nBitno je da napomenemo i to da je dostavljanje originala obaveza svakog klijenta, jer sudski tumač mora pre overe njih da uporedi sa prevedenim sadržajima.\nMoraju biti informisani svi klijenti, kojima je u datoj jezičkoj kombinaciji prevod potreban za bilo koji dokument, da nad overa ne može biti izvršena u okviru predstavništva Prevodilačkog centra Akademije Oxford. Postupak koji je poznat pod nazivom nadovera se odnosi na stavljanje posebnog tipa pečata na dokumenta, a čiji su nazivi Haški ili Apostille. Samim tim što sudski tumači i prevodioci ove institucije nisu ovlašćeni, to znači da nisu ni obavezni klijente da informišu o tome da li je neophodno navedeni pečat na njihova dokumenta da bude stavljen i da li se to vrši pre ili tek pošto pomenuti stručnjaci završe sa njegovom obradom. Budući da overa može biti izvršena samo u okviru osnovnog suda, preporuka je da klijent prvo ostvari kontakt sa zaposlenima i raspita se o svim potrebnim detaljima.\nU slučaju da to bude izneto kao zvaničan zahtev, može da bude izvršeno i direktno prevođenje ličnih dokumenata sa latinskog jezika na španski, odnosno svih onih koja se podnose nadležnim institucijama, a što su ustvari različiti tipovi uverenja i izjava, saglasnosti i potvrda.\nSvakako da će prevodilac i sudski tumač ostvariti zahteve svakome, ko želi u toj kombinaciji jezika da prevod dobije za bilo koji dokument, koji se smatra sastavnim delom tehničke i tenderske dokumentacije, odnosno građevinske ili poslove.\nTakođe, onda kada bude bilo neophodno će biti izvršeni prevodi medicinske dokumentacije sa latinskog jezika na španski. Tada će pomenuti stručnjaci izuzev specifikacija farmaceutskih proizvoda, odnosno lekarskih nalaza i uputstava za lekove i karakteristike proizvoda, kompletno da obrade i dokumentaciju o medicinskim proizvodima, to jest svaki drugi dokument koji se njenim sastavnim delom smatra.\nPrevođenje tekstova iz oblasti medicine sa latinskog na španski jezik\nUzevši u obzir da sudski tumači i prevodioci imaju dovoljno godina iskustva u radu, te da su imali prilike sa brojnim stručnim i popularnim tekstovima da se susretnu, oni će u datoj kombinaciji jezika obraditi kako medicinske, tako i tekstove bilo koje druge tematike. Naravno da će direktan prevod tekstova sa latinskog jezika na španski biti izrađen profesionalno i u najkraćem mogućem roku,a tema svih tih sadržaja može da se odnosi kako na društvene nauke, tako isto i na prirodne.\nU slučaju da je klijentu potrebna obrada web materijala, on mora biti informisan da osim osnovne usluge, odnosno prevoda takvih sadržaja u ovoj jezičkoj kombinaciji, Prevodilački centar Akademije Oxford omogućuje i uslugu optimizovanja svih internet materijala. Zapravo to znači da će pomenuti stručnjaci izvršiti i implementaciju alata poznatih kao SEO (Search Engine Optimisation), tako da će bilo koji web sadržaj u potpunosti biti u skladu sa zahtevima pretrage na internetu. A sve to će imati pozitivan efekat i na poziciju, koju taj materijal zauzima u polju opšte pretrage.\nPodrazumeva se da će sudski tumači i prevodioci ostvariti zahtev svima, kojima su potrebni prevodi marketinških materijala sa latinskog jezika na španski. S obzirom na to da su oni upoznati i sa pravilima, koja važe u oblasti reklamiranja, oni će se potruditi da ih primene tokom obrade svih sadržaja tog tipa.\nPrevodi književnih dela sa latinskog jezika na španski\nNe samo da će članovi tima ma koje poslovnice Prevodilačkog centra Akademije Oxford da u navedenoj varijanti jezika obrade poetska ili prozna književna dela, nego će se isto tako pobrinuti da zainteresovanom klijentu izrade direktan prevod udžbenika sa latinskog na španski jezik. Takođe će se pobrinuti i za obradu sadržine bilo popularnih ili stručnih časopisa, bilo članaka iz novina.\nIstičemo da su u poslovnicama ove institucije zaposleni kako prevodioci i sudski tumači, isto tako i korektori i lektori, kao i mnogi drugi stručnjaci. Zato je važno informisati sve zainteresovane da je i usluga redakture sadržaja dostupna na zahtev, a tom prilikom će korektori i lektori da isprave nekvalitetno prevedene materijale i usklade njihovu sadržinu kako sa originalima, tako isto i sa pravilima koja španski jezik podrazumeva.\nU datoj jezičkoj kombinaciji će pomenuti stručnjaci izraditi i prevod kako za filmove i serije, tako isto i za bilo koju drugu vrstu video ili audio materijala. A nakon što oni budu završili sa obradom prethodno dostavljenih sadržaja, klijentu će biti ponuđena usluga njihove stručne sinhronizacije, odnosno njihovo stručno titlovanje, čime će značajno uštedeti na vremenu, budući da će u optimalnom roku dobiti kompletno obrađene materijale te vrste.\nJoš je potrebno napomenuti i to da je u ponudu uvršteno i usmeno prevođenje sa latinskog na španski jezik, kao i iznajmljivanje opreme za simultano prevođenje. S obzirom na to da sudski tumač i prevodilac izuzev simultanog prevoda, u navedenoj jezičkoj kombinaciji mogu da primene i takozvani konsekutivni, ali i prevod uz pomoć šapata, to je vrlo važno da ponuda bude pažljivo formirana, te da bude odabrana adekvatna vrsta usmenog prevoda. Zato i jeste naglašeno da svaki klijent, koji želi ove stručnjake da angažuje zarad izvršenja usmenog prevoda u toj varijanti jezika, treba neposredno pre toga i da ih obavesti kako o mesto, na kome bi događaj trebalo da bude održan, tako isto i o detaljima vezano za njegovo trajanje i broj učesnika, jer se upravo na osnovu tih parametara i donosi odluka o tome koji tip pomenute usluge će maksimalno ispuniti očekivanja i organizatora i svih učesnika.\nza latinski i španski jezik


Emina Jahović i Nataša Bekvalac snimaju zajedničku pesmu, ovo su svi detalji! - Scandal portal\nHome Emina Jahović i Nataša Bekvalac snimaju zajedničku pesmu, ovo su svi detalji!\n– Ni Emini, ni Nataši nije stran razvod, a Emina je i te kako bila inspirisana dešavanjima kada je pisala numeru. Odmah se setila koleginice i prijateljice i predložila joj da snime duet, što je Nataša sa oduševljenjem prihvatila. Budući da je pesma “Gospodine” i te kako bila hit, sigurne su da će nova numera dotaći srca mnogih dama koje su prošle kroz sličnu situaciju – kaže izvor Blica i dodaje:\nPodsetimo, Emina Jahović nedavno je objavila numeru sa Gazda Pajom “Eksploziv”, koja je naišla na odličan prijem kod publike. S druge strane, Nataša je snimila spot za pesmu “Dođi mami”, koju će uskoro predstaviti publici, a za koju je rekla da je srećna jer je igrala “na granici provokacije”.\nBudući da su rane nakon razvoda zacelile i kod jedne i kod druge zvezde, sada je pravi momenat da otpevaju o svemu kroz šta su prošle. Emina Jahović se nakon 10 godina braka razvela od turskog pevača Mustafe Sandala, a za bolan razvod se pripremala dve godine. Čitavog dana je, kao što je sama svojevremeno otkrila, na suđenju plakala, ali je smogla snage da završi nešto što odavno nije ličilo na brak.\nNataša Bekvalac preživela je pravu dramu kada ju je pretukao nekadašnji suprug Luka Lazukić, sa kojim ima ćerku Katju. Odmah je predala papire za razvod, a nekadašnji supružnici se još uvek sude.


Rasplet na Jadranu po meri crno-belih!\nPočetna stranicaKK PartizanRasplet na Jadranu po meri crno-belih!\nPartizan Video Materijal 11.2.20\nPartizan je pobedom u derbiju protiv Budućnosti (87:82) verovatno odložio večiti derbi protiv Crvene zvezde tek za eventualno finale ABA lige.\nCrno-beli su ovom pobedom zauzeli prvi mesto u regionalnom takmičenju, sa pobedom više od Podgoričana, ali i znatno većim izgledom da ga zadrže do plej-ofa.\nIako crno-beli protiv Zvezde i Budućnosti imaju isti skor ove sezone (pobedili na domaćem terenu, izgubili u gostima) stekao se utisak da sa crveno-belima ipak teže izlaze na kraj, te da bi zbog toga najbolje bilo da se sretnu tek u odlučujućim mečevima.\nPobeda protiv Budućnosti bila je za Partizan važna i sa rezultatskog aspekta jer su nadoknadili minus od pet poena iz prve utakmice.\nUkoliko kojim slučajem dva kluba budu izjednačena po broju poena, plasman neće moći da se odredi na osnovu skora u međusobnim susretima i koš razlike, već na osnovu ukupnog broja postignutih i primljenih koševa tokom cele sezone (trenutno je Budućnost bolja za samo šest poena).\nTrijumfom u skoro krcatoj Areni Partizan je praktično jednim udarcem ubio dve muve, a naročito mu u korist može ići to što će Budućnost verovatno već u polufinalu igrati protiv Zvezde, zbog čega ne treba posebno trošiti reči o tenzijama koje uvek vladaju oko tog meča i koliko oni ne samo energetski, već i psihički iscrpe crveno-bele.\nPogled na raspored u poslednja tri kola ukazuje na to da Partizan ne bi trebalo da ima veće probleme u čuvanju čelne pozicije.\nCrno-beli gostuju Krki, pa dočekuju Megu, a potom u poslednjem kolu idu u goste Ciboni.\nNi Krka ni Cibona nisu ekipe koje su ove sezone pokazale jaku košarku, o čemu najbolje svedoči to što su devetim i desetim mestom na tabeli, a jedino o čemu bi izabranici Andree Trinkijerija eventualno trebali da brinu je to što je u Zagrebu svako gostovanje tradicionalno teško.\nS druge strane, nije isključeno ni da poslednji meč protiv Cibone možda ni ne bude odlučujući.\nBudućnost već u sledećem kolu dočekuje Mornar koji teoretski još uvek ima šansu za plasman u plej-of, pa je sigurno da neće olako ući u crnogorski derbi.\nPotom Podgoričani gostuju Cedeviti Olimpiji koja će takođe učiniti sve što može da se izbori za poziciju broj tri na kojoj je trenutno Crvena zvezda.\nU poslednjem kolu crnogorski tim dočekuje FMP koji u ovom trenutku takođe teoretski može da konkuriše za plej-of (mada je u praksi to nemoguće da ostvari), a koji se protiv svih iz vrha tabele ove sezone pokazao kao tvrd orah.\nU ništa lakšoj poziciji nije ni Crvena zvezda koja protiv pomenute Cedevite Olimpije igra već u sledećem kolu, što je utakmica koja će verovatno odlučiti ko će se zakucati na treće mesto tabele.\nTrenutno stanje na tabeli i raspored u potpunosti idu na ruku Partizanu, a sudeći po onome što je Andrea Trinkijeri ove sezone pokazao kao trener Partizana, teško je očekivati da će sebi dozvoliti nesmotreni kiks.\nCrno-belima su se ove sezone sve kockice ABA lige poređale po njihovim željama, tako da se s pravom mogu nadati da će posle sedam godina možda uspeti da u svoje vitrine vrate pobednički prsten Jadrana.\nU međuvremenu će Partizan u Kupu Radivoja Koraća verovatno imati priliku da u finalu još jednom odmeri snagu sa Crvenom zvezdom, što će Trinkijeriju biti poslednja prilika da u direktnom okršaju proceni snagu večitog rivala i pripremi poslednje taktičke finese za plej-of.\n20. kolo (28. februar)\nC. zvezda – Cedevita Olimpija\n21. kolo (7. mart)\nPartizan – Mega\nFMP – C. zvezda\n22. kolo (14. mart)\nC. zvezda – Zadar


VUČIĆ BJESNI ZBOG NOVIH MJERA KOSOVA: "Ne može neko da se ponaša kao pijanac u avionu" - Novi Vjetar\nVUČIĆ BJESNI ZBOG NOVIH MJERA KOSOVA: “Ne može neko da se ponaša kao pijanac u avionu”\nOdluka Vlade Kosova podrazumeva taksu od 10 odsto na sve proizvode koji se uvoze na Kosovo, a poreklom su iz Srbije i BiH, osim na proizvode medjunarodnih brendova koji se proizvode na teritoriji Srbije i BiH.\nPredsjednik Srbije Aleksandar Vučić izjavio je da od EU očekuje da obezbijedi sprovođenje CEFTA i ocjenio da saopštenja iz Brisela povodom uvođenja kosovskih carina predstavljaju pomak jer se u njima ne pominju dvije strane.\n“Prvi ili drugi put imamo saopštenje koje ne govori o dve strane, već o jasnom krivcu. Ipak je to neka vrsta političkog pomaka, sad je jasno ko je krivac, ko ne želi stabilizaciju prilika”, rekao je Vučić novinarima u Helsinkiju, gde učestvuje na Kongresu Evropske narodne stranke (EPP).\nOn je naveo da u Briselu, gde će se sutra sastati s predsJednikom Kosova Hašimom Tačijem uz posredovanje EU, očekuje teške razgovore.\n“U Briselu će biti mnogo teški razgovori sa predstavnicima EU, jer mi očekujemo da oni ostvare provođenje CEFTA sporazuma u delo. Ne može neko da se ponaša kao pijanac u avionu koji bi da otvara vrata i prozore. Mora da postoji neko ko će da kaže sad je bilo dosta, stanite sa takvim ponašanjem, ne možete da dajete poreze od 10 odsto, carine, jer vi zaustavljate slobodan protok robe i usluga”, rekao je Vučić.\nNaveo je da to pokazuje sa kakvim opasnostima se Srbija suočava i dodao da se postavlja pitanje “na šta su sve spremni ljudi koji su u stanju da tako nešto čine i koji naidju na tako žestoko suprotstavljanje EU”.\nAko su u stanju da ovo urade, a znaju da neće dobiti podršku, šta će da bude sledeća kazna za Srbiju, kako to kažu Pacoli, Haradinaj, Hodžaj i svi ostali. Pošto su oni valjda bogovi koji su doneli odluku da kazne Srbiju”, naveo je Vučić.\n“Naše je da ne dozvolimo da bilo kada budemo okrivljeni za zaustavljanje procesa sporazumevanja, razgovaranja, pronalaženja kompromisa”, rekao je Vučić.\nOdluka Vlade Kosova podrazumjeva taksu od 10 odsto na sve proizvode koji se uvoze na Kosovo, a porijeklom su iz Srbije i BiH, osim na proizvode medjunarodnih brendova koji se proizvode na teritoriji Srbije i BiH.\nPrevious ArticleDok Naša stranka želi koaliciju s DF-om, Falatar u Zagrebu “udario” po Komšiću\nNext Article Izraelska kompanija povezana sa ubistvom Khashoggija


VREDNOST TENDERA 1,25 MILIONA DOLARA: Traže se projektanti za izgradnju trga na keju u Petrovcu na Mlavi - TPKNEWS\nNaslovna/VESTI/VREDNOST TENDERA 1,25 MILIONA DOLARA: Traže se projektanti za izgradnju trga na keju u Petrovcu na Mlavi\nBudući trg obuhvatiće slobodnu površinu pored reke Mlave u centralnoj gradskoj zoni, ukupne površine oko 1.700 m2.\nPotrebno je da ponuđač dostavi minimum tri idejna rešenja, prikazana kroz 3D model urađen u adekvatnom programu (3Ds max, Maya i sl.) kao i potrebne grafičke priloge, sa obuhvatom svih karakterističnih delova i detalja. Usvajanje idejnog rešenja biće povereno komisiji obrazovanoj od strane opštine. Komisija ima pravo da dostavi sugestije na ponuđena rešenja koje je ponuđač u obavezi da sprovede i dostavi ponovo komisiji na usvajanje. Tek nakon konačnog usvajanja idejnog rešenja od strane komisije, ponuđač dalje razrađuje usvojeno rešenje.\nRok za podnošenje ponuda je 10. novembar 2021. godine.\nCILJ, NATERATI IH DA SE VAKCINIŠU: Nevakcinisani u Austriji ne mogu u tržne centre i kafiće


TACHI OPTIMISTA: Uskoro završavamo dijalog i potpisujemo historijski sporazum između Beograda i Prištine - GlobalCir\nTACHI OPTIMISTA: Uskoro završavamo dijalog i potpisujemo historijski sporazum između Beograda i Prištine\nPredsjednik Kosova Hašim Tači tvrdi da će dijalog Beograda i Prištine biti uskoro gotov uz, kako kaže, historijski sporazum dvije strane. Tači je to rekao po povratku iz Brisela, gdje se u ponedjeljak nakon gotovo pola godine sastao sa predsjednikom Srbije Aleksandrom Vučićem, uz posredovanje Federike Mogerini, šefice evropske diplomatije.\nU intervjuu za ABC News, koji je prenijela prištinska “Gazeta expres”, Tači je pozvao sve političke subjekte na Kosovu da se pridruže procesu dijaloga. Tači je ocijenio da je došlo vrijeme da se “ponovo otvori nova faza dijaloga, na višem političkom nivou”, ali i za snažniji i značajniji dijalog koji bi vodio ka, kako kaže, kompletnoj normalizaciji odnosa između Beograda i Pirštine i ljudi na tim prostorima, ali i “dobrosusjedskim odnosima i pomirenju među ljudima”, prenosi prištinska “Epoka e Re”.\nUvjeren je da na Kosovu neće biti institucionalne krize nakon vanrednih parlamentarnih izbora 11. juna, i izrazio uvjerenje da će nove institucije biti formirane u zakonskim okvirima. Tači smatra da Kosovu treba stabilna, multietnička vlada sa euroatlanskim duhom. “Vidim volju pobjedničke koalicije (čiji je kandidat za predsjednika Ramuš Haradinaj) da uspostavi nove institucije u rekordnom roku, čemu se i ja nadam”, rekao je Tači.\nGovoreći o transformaciji Kosovskih bezbjednosnih snaga u kosovsku vojsku, Tači očekuje da će to pitanje biti riješeno do kraja godine. “Proces je u toku i napravili smo napredak u tom pravcu. Izgradili smo okvir sa međunarodnom zajednicom kako da napredujemo korak po korak. Važno je da se Srbi i druge zajednice sada takodje integrišu u Kosovske bezbjednosne snage. Do sada, 10 odsto KBS sastoji se od zajednica, što je stanje i interes zemlje i kosovskog društva, da ima modernu, multietničku vojsku s NATO standardima. Snažno vjerujem da će kosovske oružane snage biti formirane tokom 2017”, naveo je Tači.